Bywyd Gwyllt Arfordir Penfro - Parc Cenedlaethol Arfordir Penfro Bywyd Gwyllt Arfordir Penfro - Parc Cenedlaethol Arfordir Penfro\nAdref / Y Parc Cenedlaethol / Bywyd Gwyllt / Bywyd Gwyllt Arfordir Penfro\nMae pob un o’r 16 rhywogaeth o ystlumod yn y Deyrnas Unedig yn dirywio ac mae pob un ohonyn nhw dan warchodaeth. Mae eu safleoedd nythu hefyd wedi eu gwarchod o dan y gyfraith. Ceir hyd i ddeuddeg o’r rhywogaethau hyn yn Sir Benfro. Ychydig a wyddys mewn gwirionedd am eu poblogaethau a’u dosbarthiad oherwydd mae’r broses o astudio eu hecoleg yn weddol newydd. Mae ystlumod yn bwysig i’r ecosystem am eu bod nhw’n bwyta pryfed, yn peillio blodau ac yn dosbarthu hadau. Maen nhw hefyd yn bwysig am eu bod nhw’n werthfawr i fioamrywiaeth cynefin.\nMae holl ystlumod Prydain yn bwydo ar bryfed y maen nhw’n eu dal wrth hedfan. Er mwyn magu eu rhai bach mae angen iddyn nhw ddal nifer fawr. Mae pryfed yn hedfan gyda’r wawr a gyda’r hwyr felly dyma pryd fyddwch chi fwyaf tebygol o weld ystlumod. Gellir clywed ystlumod gydag offer gwrando arbennig yn unig, ac mae’r offer hwn yn newid eu gwichiadau ‘atsainleoliad’ yn sain y gellir ei glywed.\nYstlum trwyn pedol © Melvin Grey.\nSut mae ystlumod yn cael eu gwarchod?\nMae’r corystlum (pipistrelle) cyffredin wedi ei warchod yn Sir Benfro ac mae ganddo’i gynllun gweithredu rhywogaeth ei hun i fonitro llwyddiant y warchodaeth hon. Dyma’r ystlum lleiaf yn y Deyrnas Unedig – mae ei gorff yn 4cm o hyd a rhychwant ei adenydd yn 20cm. Dyma’r rhywogaeth fwyaf tebygol i’w ddarganfod mewn ardaloedd sydd wedi eu hadeiladu oherwydd mae’r ystlumod yn gallu defnyddio’r holltiadau mewn adeiladau fel cytrefi i feithrin eu rhai bach. Yn y wlad maen nhw’n nythu mewn coed mawr. Mae’r gytref fridio fwyaf o Gorystlumod yn Sir Benfro yn cynnwys tua 1,000 o ystlumod.\nMae’n drosedd i anafu’r ystlumod a’u nythod mewn unrhyw ffordd ac mae’r warchodaeth gyfreithiol hon yn ymestyn ar draws Ewrop. Maen nhw wedi eu rhestru ar Atodlen III Cynhadledd Berne, Atodlen II Cyfarwyddeb Cynefinoedd a Rhywogaethau’r Gymuned Ewropeaidd ac Atodlen II Cynhadledd Bonn. Yn y Deyrnas Unedig maen nhw wedi eu rhestru ar atodlenni pump a chwech Deddf Bywyd Gwyllt a Chefn Gwlad 1981 (fel y diwygiwyd). Mae eu statws yn uchel yng Nghynllun Gweithredu Bioamrywiaeth (CGB) y Deyrnas Unedig.\nPam mae Corystlumod yn dirywio?\nY prif reswm dros eu dirywiad yw ein bod yn colli’r cynefinoedd sy’n gyfoeth o bryfed o ganlyniad i gyflwyniad dulliau dwys o ffermio. Mae cael gwared ar gloddiau a choetir, draenio gwlypdiroedd a defnyddio symiau mawr o bryfleiddiaid cemegol wedi helpu gostwng y nifer o bryfed i’w hela a’u hamrywiaeth. Yn ôl ymchwil diweddar, ceir hyd i ystlumod yn fwy aml mewn cloddiau coetiroedd a dros ddŵr. Os yw’r ddau gynefin hyn yn newid mae’n gostwng y nifer o bryfed yn y cynefinoedd hyn. Fe fyddai adfer coetir, yn arbennig, o les i boblogaethau Corystlumod oherwydd eu bod yn defnyddio coed i nythu.\nMae Corystlumod yn nythu mewn coed trwy gydol y flwyddyn. Yn y Gaeaf, maen nhw’n cysgu mewn coed am fod y coed wedi’u hinswleiddio. Oherwydd ein bod ni wedi colli coed aeddfed gyda thyllau addas, mae wedi bod yn anodd i ystlumod oroesi’r Gaeaf. Defnyddir y coed aeddfed hyn hefyd fel safleoedd paru yn yr Hydref a’r Gwanwyn. Mae’r coed hefyd yn ffynonellau gwych ar gyfer pryfed oherwydd maen nhw’n llefydd gwerthfawr i ddatblygu wyau a larfa. Mae’n bwysig iawn, felly, ein bod ni’n cadw coed aeddfed mewn unrhyw goetir. Fe all blychau ystlum artiffisial hefyd helpu’r ystlumod i oroesi ac mae yna raglen a gefnogir gan Grŵp Gwarchod Ystlumod Sir Benfro i roi blychau mewn llawer o safleoedd yng nghoetiroedd y Parc.\nMae colli llwybrau hedfan cysgodol hefyd wedi arwain at ddirywiad yn y niferoedd. Defnyddir yr heolydd hyn rhwng nythod a thir bwydo. Fel arfer, maen nhw’n fanciau clawdd aeddfed, afonydd a nentydd gyda choed yn crogi drostynt. Mae’r cloddiau a’r dyfrffyrdd hyn hefyd yn eu helpu i wybod pa ffordd i fynd ac yn fannau bwydo ar y ffordd. Fe fydd unrhyw newid i’r coridorau hyn yn cael effaith negyddol ar yr ystlum. Fe fydd y nodweddion hyn yn cael eu rheoli’n fwy sympathetig yn y dyfodol, i gadw eu heffaith llesol ar allu’r ystlum i oroesi.\nYn olaf, rhaid cymryd pob gofal i sicrhau nad ydym yn tarfu ar nythod mamolaeth mewn adeiladau wrth wneud unrhyw atgyweiriadau to, gwaith i estyn adeilad neu drin pethau fel pryfed pren gyda chemegau. Os ydych yn gwybod bod ystlum yn nythu mewn adeilad yna dylech gael cyngor gan Gyfoeth Naturiol Cymru.\nMae ystlumod yn goroesi’n dda yn Sir Benfro ond mae angen mwy o ymchwil i ddarganfod ble mae’r 12 rhywogaeth yn byw a sut y gellir rheoli’r cynefinoedd y maen nhw’n byw ynddynt i’w helpu i oroesi.\nMae’r frân goesgoch yn aderyn sydd â llawer o chwedlau’n gysylltiedig â hi ac mae’n cael ei chrybwyll mewn hanesion fel chwedl y Brenin Arthur. Y frân goesgoch yw aelod prinnaf teulu’r frân. Mae ganddi big a choesau coch nodweddiadol ac mae’n ehedwr acrobatig.\nGellir eu gweld a’u clywed amlaf yn hwyr yn yr haf ar y clogwyni sydd fwyaf agored i’r Gorllewin, yn hedfan fel grwpiau teuluol wrth i’r rhai bach ddysgu eu sgiliau hedfan. Mae ganddyn nhw alwad “shi-ow shi-ow” nodweddiadol ac yn aml gellir eu clywed cyn eu gweld.\nYn yr haf, maen nhw’n bwyta pryfed ac anifeiliaid di-asgwrn-cefn sy’n byw yn y gwair garw byr neu mewn tail anifeiliaid, fel chwilod, larfa clêr a morgrug. Yn y gaeaf fe fyddan nhw’n bwyta graen a adewir fel sofl neu’n chwilio am anifeiliaid di-asgwrn-cefn yn y traethellau ar hyd y traeth.\nMaen nhw’n nythu mewn ogofau môr neu mewn holltiadau yn y graig – mannau nad oes mynediad hwylus iddynt. Mae eu nythod wedi eu gwneud o frigau, prennau, grug ac eithin ac wedi’u leinio gyda gwlân, gwallt, gwair mân a phlu. Caiff hyd at chwe wy eu dodwy ac maen nhw’n cymryd 18 diwrnod i ddeor. Yng Nghymru, y nifer cyfartalog o gywion bach yw tri ac fe fydd y rhieni’n gofalu amdanyn nhw am sawl wythnos.\nYn Sir Benfro, dim ond nifer gyfyngedig o barau bridio sydd i gweld ar hyd clogwyni Penrhyn Castellmartin, ac ynysoedd Dewi, Sgomer a Sgogwm.\nPam maen nhw mor brin?\nFwy na thebyg mai tri ateb sydd i esbonio’u dirywiad. Yn gyntaf, er gwaethaf y ffaith eu bod yn nythu mewn mannau ble nad oes mynediad hwylus o gwbl, mae casglwyr wyau yn dwyn eu hwyau. Erbyn hyn mae’n anghyfreithlon casglu wyau ond mae yna ddigon wedi cael eu dwyn i ostwng poblogaeth y frân goesgoch. Yn ail, mae dringwyr clogwyni yn gallu fod yn fwy o fygythiad oherwydd mae’n hawdd iddyn nhw i darfu ar aderyn sy’n deor. Rheswm tebygol arall dros y dirywiad yw newid yn y ffordd y defnyddir y tir. Pan yr oedd ffermio’n llai dwys, roedd anifeiliaid yn pori yn agosach at frig y clogwyni, ble y gallai’r Frân Goesgoch ddod o hyd i bryfed yn eu tail. Roedd y pori hyn hefyd yn cadw’r gwair ar yr uchder gorau ar gyfer yr anifeiliaid di-asgwrn-cefn y mae’r frân goesgoch hefyd yn eu bwyta. Erbyn hyn, nid yw pori ar gopa clogwyni’n mor gyffredin ac mae’r tir wedi’i orchuddio gyda chloddiau prysgiog fel eithin a’r ddraenen ddu.\nSut maen nhw’n cael eu gwarchod a’u rheoli?\nMae’r frân goesgoch yn Atodlen 1 Cyfarwyddeb y GEE EC/79/409- gwarchod adar gwyllt ac yn Atodlen 2 Cynhadledd Berne ar warchod bywyd gwyllt a chynefinoedd naturiol Ewrop. Yn y Deyrnas Unedig maen nhw wedi eu rhestru ar Atodlen 1 Deddf Bywyd Gwyllt a Chefn Gwlad 1981 ac yng nghategori 2 Adar o Bwysigrwydd i Gadwraeth yJNCC. Mae hyn yn golygu bod yr aderyn lleol hwn wedi ei warchod yn rhyngwladol.\nI wella’r llwyddiant wrth fridio, mae angen i ni wella’r ffordd y mae’r tir yn cael ei rheoli. Dylai gwelliant mewn arferion rheoli tir gynyddu’r ardal fwydo botensial ac felly fe fydd y nifer o barau sy’n bridio yn gallu cynyddu. Gellir sicrhau bridio llwyddiannus hefyd trwy gyfyngu mynediad ar gyfer dringo mewn mannau bregus yn ystod y tymor bridio. Gallai darparu nythod artiffisial mewn lleoliadau addas hefyd alluogi mwy o barau i fridio. Yn olaf, mae’n bwysig codi ymwybyddiaeth am ddirywiad yr adar a stopio erledigaeth gan ffermwyr a rheolwyr ystadau. Os yw’r grwpiau hyn yn deall sefyllfa’r frân goesgoch yna gellir eu hannog i helpu’r adar hyn i fridio ar eu tir.\nMae’r pathew yn un o’r mamaliaid mwyaf prin yn y Deyrnas Unedig. Yn wahanol i lygod eraill, mae ganddo gynffon tew a blewog ac mae rhan uchaf ei gorff yn oren/brown. Prin iawn y gwelir y pathew oherwydd anifail y nos ydyw ac mae’n symud o gwmpas yn y canghennau uwchben y ddaear. Mae ond yn dod i lawr i’r ddaear i gysgu dros y gaeaf. Mae’n bwyta blodau, paill, pryfed, ffrwythau a chnau, yn enwedig cnau cyll.\nMae’n gwneud nyth crwn, digon blêr o wair a rhisgl gwyddfid. Yn y nyth yma, fe all gynhyrchu hyd at saith pathew bach mewn dwy nythaid y tymor. Mae’n enwog am yr oriau y mae’n eu treulio’n cysgu – tua thri chwarter ei fywyd! Credir mai’r natur gysglyd hon sy’n ei helpu i fyw am pum mlynedd, sy’n amser hir yn nhermau oes bywyd mamaliaid bach.\nMae’n drosedd trafod pathew neu ei nyth heb drwydded arbennig.\nY cynefin delfrydol ar gyfer y pathew yw coetir agored, collddail neu gloddiau sydd wedi gordyfu. Maen nhw’n ffynnu orau mewn coetir wedi’i goedlannu o goed cyll gyda derw, onn, y ddraenen wen, y fedwen a’r ddraenen ddu. Mae angen isdyfiant sy’n cynnwys gwyddfid a mieri. Rhaid bod mwyar ar y mieri bob blwyddyn.\nRydyn ni’n gwybod bod pathewod yn byw yng nghoetiroedd Gogledd Sir Benfro ond maen nhw wedi eu dosbarthu hwnt ac yma ac nid ydym yn gwybod beth yw maint y boblogaeth. Rydyn ni yn gwybod bod 20 pathew yn gwneud poblogaeth hyfyw mewn unrhyw leoliad ar wahân ac os yw’r boblogaeth mor fawr â hyn mae yna bosibilrwydd y gall dyfu.\nPam mae’r pathew’n dirywio fel hyn?\nFel rhywogaeth, mae’n anodd iawn plesio’r pathew o ran rhywle i fyw, ond nid yw gweithredoedd pobl wedi helpu’r achos. Oherwydd y dirywiad mewn rheoli coetiroedd ers y Rhyfel Byd Cyntaf mae’r canopi agored y maen nhw mor hoff ohono, wedi gordyfu a chollwyd yr arfer o gylchdroi coedlannau cyll. Hefyd, palwyd gwrychoedd i fyny ac fe’u rhannwyd ac ni chawsant eu rheoli’n iawn ac felly collwyd llawer o’r coed sy’n cynnal y pathew. Mae poblogaethau wedi gwahanu ac maen nhw’n llai na’r nifer sydd angen er mwyn iddynt fod yn hyfyw. Mae’r nifer o wiwerod llwyd wedi codi ac mae’r pathew’n cystadlu â nhw am fwyd.\nSut mae’r poblogaethau’n cael eu gwarchod?\nCaiff pathewod eu gwarchod o dan Ddeddf Bywyd Gwyllt a Chefn Gwlad 1981, ac mae ganddyn nhw statws uchel fel rhywogaeth sy’n flaenoriaeth yng Nghynllun Gweithredu Bioamrywiaeth (CGB) y Deyrnas Unedig. Mae’n drosedd trafod yr anifail neu ei nyth heb drwydded arbennig. Maen nhw hefyd wedi eu gwarchod gan gyfraith Ewropeaidd ac wedi eu rhestru ar Atodlen 2 Rheoliadau Cadwraeth (Cynefinoedd Naturiol) 1994.\nY brif ffordd o’u gwarchod fydd sicrhau bod rheolaeth coetiroedd a gwrychoedd yn y dyfodol yn addas ar gyfer pathewod, i roi digon o gynefinoedd potensial iddynt. Mae yna Rhaglen Blychod Nythu i Bathewod Genedlaethol, sy’n anelu at annog y boblogaeth i dyfu trwy ddarparu safleoedd nythu addas mewn cynefinoedd potensial.\nWrth fonitro’r coetiroedd ble maen nhw i’w gweld yn agos fe ddyliwn ni gael syniad o faint y poblogaethau a gwybodaeth am eu dosbarthiad, ac yna fe fyddwn ni’n gallu creu cynefinoedd potensial er mwyn i’r poblogaethau hyn dyfu. Rydyn ni’n gallu adnabod poblogaeth trwy chwilio am blisg cnau cyll arbennig; fe fydd y pathew’n agor cneuen yn ofalus trwy wneud twll crwn llyfn yn y gneuen yn lle ei dorri yn hanner fel y mae’r wiwer yn ei wneud. Gan nad yw’r pathew fel arfer yn symud ymhell o’i nyth, mae dod o hyd i gneuen fel hyn yn golygu nad yw’r nyth ymhell i ffwrdd.\nMae’r Ehedydd yn aderyn bach, brown sy’n nythu ar y llawr ac mae’n byw mewn glaswellt garw agored a geir ar ddolydd, rhostir, gweundir a ffermydd âr. Mae’n adnabyddus am ei chân fyrlymus y mae’n ei chanu wrth hedfan uwchben ei nyth. Y gân hon sy’n dweud wrth adar eraill ble mae ei nythod ac i gadw i ffwrdd. Mae’n bwydo ar hadau, planhigion chwyn âr, blodau a phryfed.\nYma yn Sir Benfro mae 4% o boblogaeth fridio’r Deyrnas Unedig. Yn 1988 roedd tua 8,000 pâr, ond mae’r nifer yma’n dirywio’n ddifrifol, ac felly mae’r rhywogaeth yn cael ei gwarchod gan Ddeddf Bywyd Gwyllt a Chefn Gwlad 1981 (fel y diwygiwyd) ac wedi’i rhestru yn Atodlen II Cyfarwyddeb Adar y Gymuned Ewropeaidd. Rhoddwyd statws ‘uchel’ i’w gwarchodaeth o dan Gynllun Gweithredu Bioamrywiaeth y Deyrnas Unedig. Mae hyn yn golygu bod yn rhaid gwneud pob peth posib i warchod y rhywogaeth hon er mwyn atal y niferoedd rhag gostwng.\nPam fuodd dirywiad fel hyn?\nMae niferoedd yr ehedydd wedi syrthio oherwydd y ffordd yr ydyn ni’n ffermio. Ers diwedd y Rhyfel diwethaf ac ers y 1970au, mae ffermydd wedi newid y ffordd y maen nhw’n bwydo’u gwartheg ac yn pori eu defaid. Erbyn hyn, mae ffermwyr yn bwydo’u gwartheg ar silwair (gwair wedi’i dwymo) sy’n cael ei dorri yn hwyr yn y Gwanwyn ac efallai ddwywaith arall yn yr Haf. Caiff y glaswellt ei wella trwy wrteithio. Mae defaid hefyd yn cael eu rhoi ar borfa fer mewn niferoedd mawr i gynhyrchu cig oen cynnar ar gyfer yr archfarchnadoedd. Gyda’i gilydd, mae’r elfennau hyn yn golygu tarfu ar nythod yr ehedydd yn y Gwanwyn, a’u dinistrio, ac felly nid oes unrhyw nytheidiau’n cael eu magu’n llwyddiannus.\nMae gaeafau oer, difrifol iawn yn gallu lladd yr adar, ond mae’r rhain yn brin yn Sir Benfro.\nBeth sy’n cael ei wneud i atal y dirywiad?\nMae’n eithaf hawdd atal y dirywiad; mynd yn ôl at dechnegau ffermio mwy cynaliadwy sy’n tueddu peidio ag ymyrryd â safleoedd y nythod. Nid yw technegau ffermio organig yn achosi’r problemau hyn. Rhoddir cymhelliant i ffermwyr Sir Benfro fynd yn ôl at ddulliau ffermio organig. Fe all y cymhelliant hwn fod yn ariannol, trwy hyfforddiant mewn technegau organig, neu trwy help corfforol i newid y tir yn ôl at fod yn organig. Mae parcmyn a wardeiniaid y Parc yn helpu gydag unrhyw waith corfforol ac yn gallu helpu gyda hyfforddiant.\nMae Maes Awyr Tyddewi yn un enghraifft ble mae’r ffermwr wedi cael help i ddychwelyd ardal sylweddol o dir yn ôl at fod yn ddôl wair organig. Caiff y gwair ei dorri unwaith ym mis Gorffennaf a’i bori gan wartheg yn y gaeaf. Nid oes unrhyw darfu ar y nythod ar y tir ac felly fe all yr ehedydd fagu dwy neu dair nythaid. Nid yw’r tir yn cael ei wrteithio ac felly mae mwy o rywogaethau o blanhigion sy’n blodeuo yn ffynnu ac nid yw’r gwair yn cystadlu yn eu herbyn, sy’n golygu bod mwy o fioamrywiaeth ar y ddôl a mwy o fwyd ar gyfer yr ehedydd.\nA yw’r camau hyn wedi cael unrhyw effaith?\nWrth gwrs! Ym Maes Awyr Tyddewi, mae’r nifer o ardaloedd o nythod wedi codi tuag at 50% ers 1988. Yn 2004 roedd o leiaf 41 tir nythu, gydag uchafswm o 48 tir nythu. Dyma’r boblogaeth fridio ddwysaf yn y sir ac yn yr haf mae’r aer yn fwrlwm o gân yr ehedydd.\nFe ddangosodd gwaith monitro pellach yn 2006 fod y nifer o barau o ehedyddion sy’n bridio wedi codi o 30 yn 1988 i 65. Yn ychwanegol at hyn, gwelwyd cynnydd o ddeg pâr ers 2005, y cynnydd tymhorol gorau ers cyflwyno’r gwaith monitro.\nMae poblogaethau gwenyn y Deyrnas Unedig wedi gweld dirywiad sylweddol dros y blynyddoedd diwethaf. Nid yw’r achosion wrth wraidd hyn yn rhai syml, ac maen nhw’n cynnwys colli cynefinoedd, newidiadau amgylcheddol, clefydau a’r defnydd o blaladdwyr. Mae gwenyn yn beillwyr pwysig ar gyfer y rhan fwyaf o rywogaethau blodau gwyllt yn y wlad, ac ar gyfer cnydau amaethyddol. Os fyddan nhw’n diflannu, fe fydd planhigion yn bwrw llai o hadau ac fe allai’r effeithiau fod yn drychinebus i fywyd gwyllt ac i bobl.\nMae llawer o fudiadau’n gweithio i helpu rhywogaethau gwenyn sydd dan fygythiad. Yn eu plith mae ymddiriedolaeth o’r enw Plantlife and Bumblebee Conservation Trust sydd wedi lansio prosiect o’r enw Bee Scene. Mae hyn yn annog ysgolion a grwpiau o blant i gynnal arolygon safleoedd i weld beth yw eu potensial fel cynefinoedd ar gyfer gwenyn.\nYn Sir Benfro, mae’r Ymddiriedolaeth Gwarchod Cacwn a grëwyd yn 2006 i atal neu wrthdroi dirywiad cacwn, yn gweithio gyda’r Weinyddiaeth Amddiffyn, Awdurdod Parc Cenedlaethol Arfordir Penfro a Chyfoeth Naturiol Cymru, ar brosiect i wella cynefin blodau gwyllt ar Faes Castellmartin. Mae’r prosiect am gefnogi a, gobeithio, ymestyn, y cynefin ar gyfer un o’r ychydig boblogaethau o gardwenyn main sydd ar ôl.\nMae’r gardwenynen fain yn un o’r cacwn prinnaf yn y Deyrnas Unedig. Dim ond chwe phoblogaeth sydd wedi goroesi, un ohonynt ar Faes y Weinyddiaeth Amddiffyn yng Nghastellmartin. Mae’n hawdd adnabod y wenynen lwyd-werdd hon sydd ag un stribed ddu ar ei chorff, oherwydd cyflymder ei ehediad, sy’n cynhyrchu sŵn sïo uchel ei draw. Mae’r gardwenynen fain yn ffynnu orau ar laswelltir sy’n gyfoeth o berlysiau, fel yr hyn sydd i’w weld ar y maes milwrol. Fe gymerodd y fyddin awenau’r maes cyn yr Ail Ryfel Byd, ac felly mae wedi dianc rhag arferion amaethyddol dwys a modern. Rhagamcanir bod poblogaeth hyfyw o gardwenyn angen cynefin o 10 cilometr sgwâr.\nFe fydd y prosiect yng Nghastellmartin yn gwella’r cynefin presennol trwy blannu rhywogaethau brodorol o flodau gwyllt, ond hefyd trwy weithio i gysylltu darnau o gynefinoedd. Fe fydd y cynllun o fudd i rywogaethau gwenyn, ond hefyd y creaduriaid niferus sy’n byw yng nglaswelltir Maes Castellmartin.\nGofynnwch i lawer o bobl beth yw noethdagellog ac ni fydd ganddyn nhw syniad. Ond, o amgylch dyfroedd Sir Benfro, mae noethdagellogion yn rhan brydferth o’r blodau a’r ffawna sy’n cael eu hesgeuluso’n aml. Mae eu llwyddiant yn Sir Benfro yn adlewyrchu ansawdd y moroedd oddi ar ein harfordir.\nEnw mwy adnabyddus ar y noethdagellog yw’r wlithen fôr neu ysgyfarnog y môr. Mae 108 o rywogaethau wedi eu cofnodi yn nyfroedd y Deyrnas Unedig ac mae mwy na 70 wedi cael eu darganfod oddi ar arfordir Sir Benfro. Mae rhai yn hynod o fach, ychydig o filimetrau o hyd, tra bod eraill yn gallu bod sawl centimetr o hyd. Mae pob un yn â chuddliwiau hardd ac yn edrych fel gwymon môr neu anemonïau’r môr. Mae gwlithenni môr yn gigysyddion ac yn bwydo ar gwrelau ac anemonïau’r môr, tra bod ysgyfarnog y môr yn llysysydd ac yn bwyta algâu a gwymon.\nCaiff y moroedd o amgylch gwarchodfa natur forol Ynys Sgomer eu monitro am eu poblogaethau noethdagellogion. Yn 2010 cofnodwyd 55 rhywogaeth o amgylch yr ynys, gan gynnwys sawl rhywogaeth sy’n brin yn genedlaethol, ac eraill na chawsant eu cofnodi o amgylch Sgomer cyn hyn. Deifwyr gwirfoddol sy’n gwneud y gwaith cofnodi.\nNid oes angen i chi fynd i Sgomer, na bod yn ddeifiwr profiadol, i weld y creaduriaid hynod o ddiddorol hyn. Mewn arolwg o Martin’s Haven, y safle lansio ar gyfer cychod i Sgomer, daethpwyd o hyd i 31 rhywogaeth mewn un penwythnos. Mae pyllau glan môr Sir Benfro’n gallu cuddio eu cyfrinachau’n dda. Daethpwyd o hyd i wlithenni môr gan blant ysgol a fu’n chwilio’r pyllau glan môr ym Maenorbŷr ac ym Mhorth Lliw.\nRhaid bod llwyddiant y creaduriaid bach hyn yn rhannol ddyledus i ansawdd y moroedd o amgylch arfordir Penfro. Er nad yw’r moroedd yn rhan o Barc Cenedlaethol Arfordir Penfro, mae Awdurdod y Parc yn gweithio’n agos gyda mudiadau gwahanol i helpu amddiffyn ein dyfroedd morol annwyl ar gyfer pob math o fywyd gwyllt.\nMwy am fywyd gwyllt Arfordir Penfro


Cronfa Rhyddhad o £5M ar gyfer Entrepreneuriaid Ifanc y mae Coronavirus wedi effeithio arnynt - Visit Conwy\nRydych chi yma: Porth Busnes > Gwybodaeth fusnes > Cronfa Rhyddhad o £5M ar gyfer Entrepreneuriaid\nCronfa Rhyddhad o £5M ar gyfer Entrepreneuriaid Ifanc y mae Coronavirus wedi effeithio arnynt\nMae Prince’s Trust a NatWest wedi cyhoeddi lansiad cronfa gwerth £5 miliwn i helpu entrepreneuriaid ifanc ledled y DU i gadw eu busnesau i fynd yn ystod argyfwng y coronafirws.\nMae'r gronfa ar gael i entrepreneuriaid 18-30 oed, a all wneud cais am grantiau a chymorth wedi'i deilwra.\nGellir defnyddio grantiau i gynnal gweithrediadau busnes craidd yn ystod yr argyfwng, yn ogystal â chyflawni unrhyw ymrwymiadau ariannol sy'n bodoli, megis talu am offer hanfodol neu setlo anfonebau gan gyflenwyr.\nAr y cyd â'r grantiau hyn, bydd y fenter hefyd yn cynnig cefnogaeth ac arweiniad un i un i ymgeiswyr sydd ei angen.\nI fod yn gymwys, rhaid bod busnesau wedi cychwyn yn y pedair blynedd diwethaf a chael eu rhedeg gan rywun rhwng 18 a 30 oed.\nMae pobl ifanc sydd yn y broses o gychwyn busnes ac nad oes ganddynt unrhyw ffynhonnell incwm arall yn ystod yr argyfwng hefyd yn gymwys i wneud cais am grant.\nI wneud cais am gyllid a chefnogaeth gan The Prince’s Trust a Chronfa Rhyddhad Menter NatWest, ewch i wefan Ymddiriedolaeth y Tywysog


Amlinellodd maniffesto Democratiaid Rhyddfrydol Cymru ymrwymiad i "ddatblygu statws y proffesiwn, cefnogi a meithrin athrawon yn eu gwaith, ac felly codi safonau ym mhob ysgol". Byddai hyn yn cynnwys datblygiad proffesiynol parhaus blaengar i athrawon a sefydlu Academi Arweinyddiaeth Gymreig.\nMae'r Cytundeb Blaengar wedi ymrwymo i "[y]sgogi, cydnabod a hyrwyddo rhagoriaeth addysgu fel ein bod yn codi safonau ar draws y bwrdd."\nFel Ysgrifennydd y Cabinet dros Addysg, mae Kirsty Williams wedi sicrhau bod blaenoriaeth Democratiaid Rhyddfrydol Cymru o hyrwyddo rhagoriaeth addysgu yn rhan allweddol o'r genhadaeth genedlaethol i ddiwygio addysg.\nYm Mawrth 2017 cyhoeddodd Kirsty gynigion newydd i ailwampio safonau addysgu. Eu nod yw hybu rhagoriaeth addysgu a chefnogi datblygiad proffesiynol gyrfa. Byddant yn berthnasol i bob athro sy'n gwasanaethu o fis Medi 2018 a rhaglenni hyfforddiant cychwynnol athrawon o fis Medi 2019.\nBydd rheolau newydd hefyd ar gyfer y cyrsiau sy'n hyfforddi athrawon, mewn gyriant i ddenu'r doniau gorau i'r proffesiwn. Mae'r newidiadau'n cynnwys cryfhau sut mae ysgolion a phrifysgolion yn cydweithio, a chynyddu rôl ymchwil.\nMae Democratiaid Rhyddfrydol Cymru hefyd wedi cynyddu cymhellion ariannol, hyd at £ 20,000 fesul myfyriwr, i ddenu'r graddedigion gorau i bynciau dysgu megis mathemateg, cemeg, ffiseg a chyfrifiaduron.\nDatgelwyd cynlluniau ar gyfer Academi Arweinyddiaeth Addysgol Genedlaethol gan Kirsty Williams ym mis Tachwedd 2016. Mae'r gwaith yn cael ei arwain gan Anne Keane, cyn Brif Arolygydd Estyn. Yn gyntaf, bydd yn canolbwyntio ar anghenion y genhedlaeth nesaf o benaethiaid, gan gynnwys:\nSicrhau bod penaethiaid wedi'u paratoi'n dda ar gyfer eu rôl\nGan ystyried strwythur cymwysterau penaethiaid, gan gynnwys cymwysterau NPQH\nDatblygu llwybrau gyrfa i'r rhai sydd am fod yn benaethiaid a chefnogi penaethiaid newydd yn ystod blynyddoedd cynnar eu rôl\nGweithio gyda phenaethiaid sefydledig a llwyddiannus i helpu i greu grŵp o arweinwyr a all helpu i hyrwyddo'r arferion gorau ar draws ysgolion\nDywedodd Kirsty Williams, Ysgrifennydd Cabinet y Democratiaid Rhyddfrydol dros Addysg:\n"Rydyn ni'n gweithio'n agos gyda'r proffesiwn i helpu athrawon ac ymarferwyr i fod y gorau y gallant fod, tra'n codi safon yr addysgu ac, yn bwysicaf oll, yn codi statws y proffesiwn yn gyffredinol.\n"Nid yw'r safonau proffesiynol cyfredol bellach yn addas i'r pwrpas ac nid ydynt yn cyd-fynd â'm gweledigaeth ar gyfer ein gweithlu ysgol. Mae'r hen system yn gosod yr isafswm disgwyliadau yr ydym am eu symud y tu hwnt.\n"Mae'r safonau newydd hyn yn ymwneud â sicrhau bod athrawon yn datblygu'r sgiliau cywir trwy gydol eu gyrfa a bod pawb sy'n dysgu yn ein hystafelloedd dosbarth yn chwarae rôl arweiniol wrth i ni gyd gydweithio i godi safonau. Mae hyn yn ymwneud â symud i system o ddatblygu gyrfa. Fy ngweledigaeth yw cryfhau'r arweinyddiaeth a sicrhau bod mwy o gysondeb ar draws ein hysgolion.\n"Rwy'n ddiolchgar i'r holl athrawon, arweinwyr a phartneriaid eraill sydd wedi bod yn ymwneud yn uniongyrchol â datblygu'r safonau newydd hyn - mae'n dyst i'r hyn y gellir ei gyflawni trwy ni'n cydweithio."


Cynorthwy-wyr CACHE Lefel 1,2,3 yng Nghaerdydd\nRydym yn edrych am Cynorthwy-wyr Addysgu o fewn De Cymru, yn enwedig Caerdydd i gysylltu â ni yn fuan. P'un a ydych chi'n gymwysedig neu'n edrych am brofiad mae gennym waith i chi. Mae yna nifer o ysgolion ar draws De Cymru sy'n gweithio'n agos iawn hefo ni ac maent yn awyddus i dreialu Cynorthwy-wyr Addysgu newydd y tymor yma. Rydym yn cynnig cyrsau, ymgynghorwyr personol a phrofiad ar draws pob blwyddyn. Plîs rhowch alwad i Rhys am fwy o wybodaeth ar 02920 660270 neu danfonwch e-bost i rhys.stephens@teachingpersonnel.com


Cwestiynau Cyffredinol - Eiddo i'w Brynu | Tai Teg\nY. Faint o gynillion allai gael i fod yn gynwys i fod ar y rhestr?\nA. Hyn yn ddibynnol ar y cynllun da chi'n ystyried neu/a'r ardal prynu. Rydym yn ystyried uchafswm pris prynu ag asesu bob achos yn unigol. Dilyn ffigyrau Llywodraeth Cymru - 5% o'r uchafswm pris prynu , a 3.5 o incwm/incwm ar y cyd.\nY. Uchafswm pris prynu Cynllun Prynu Cartref?\nA. Mae Llywodraeth Cymru yn nodi be ydi pris prynu eiddo yn nôl yr ardal. Mae'r Tîm Tai Teg yn defnyddio'r canllawiau yma wrth asesu ar gyfer prynu eiddo Cymorth Prynu.\nY. Ar ôl i mi gael fy nghymeradwyo a fy rhoi ar y gofrestr, yna sut allai ymgeisio am eiddo?\nA. Ar ôl I Tai Teg eich cymeradwyo yna allwch ymweld â’r tudalen `Chwilio am Eiddo’ ag edrych am eiddo. Fydd y meini prawf am yr eiddo wedi ei nodi ar y wybodaeth marchnata. Ar ôl dyddiad cau'r eiddo byddem yn creu rhestr fer. Am fwy o wybodaeth am y broses plîs gweler tab Proses Tai Teg ar ein gwefan.\nY. Partner / Priod ar gais\nA. Os oes gennych bartner / priod, rhaid i chi eu cwblhau fel "ymgeisydd ar y cyd", ac nid o dan "Manylion Teulu"\nY. Pam mae rhaid i mi dalu a ffi o £ 75.00?\nMae'r ffi ar gyfer y gwaith gweinyddu ac asesu a gynhelir gan Tai Teg (asesiad cysylltiad ariannol a chysylltiad lleol) er mwyn i chi gael eich ystyried ar gyfer eiddo. Mae'r ffi o £ 75 yn daladwy ar ddechrau'r broses wrth wneud cais am eiddo, a Ni fyddwn yn gallu cychwyn y broses asesu os na dderbynnir y taliad.\nDyma rai o'r termau a'r geiriau cyffredin yr ydych yn debygol o ddod ar eu traws ar ein gwefan ac yn y broses o'ch cais. Defnyddiwch hwn i'ch helpu chi i ddeall y geiriau a'r ymadroddion cyffredin hyn yn well. Rhestr ddefnyddiol i unrhyw un sydd am brynu eiddo trwy Tai Teg.\nD.I.P (Penderfyniad mewn Egwyddor) / Cytundeb mewn Egwyddor -\nAmcangyfrif ysgrifenedig yw hwn gan fenthyciwr morgais, sy'n rhoi syniad ichi o faint o arian y gallwch ei fenthyg.\nCwblhau'r gwerthiant yn derfynol pan fydd yr holl arian yn cael ei drosglwyddo a bod gan y prynwr yr hawl gyfreithiol i gymryd perchnogaeth o'r eiddo.


Rhaglen ar gyfer Cyd-Bwyllgor Ymgynghorol A.H.N.E Llŷn ar Dydd Iau, 11eg Gorffennaf, 2019, 4.30 y.h.\nDydd Iau, 11eg Gorffennaf, 2019 4.30 y.h.\nRhaglen Gyflawn PDF 553 KB\nCofnodion Drafft PDF 120 KB\nLleoliad: Canolfan Fenter Congl Meinciau, Botwnnog - Canolfan Fenter Congl Meinciau, Botwnnog. Gweld cyfarwyddiadau\nI ethol Cadeirydd am y flwyddyn 2019/20.\nGofynnwyd am enwebiadau ar gyfer Cadeirydd am y flwyddyn 2019-20. Nododd aelodau eu dymuniad i ohirio ethol Cadeirydd, tan y cyfarfod nesaf, oherwydd nid oedd yr Is-Gadeirydd yn bresennol.\nPENDERFYNWYD ethol Morgan Jones-Parry yn Gadeirydd am y cyfarfod yma.\nI ethol Is-gadeirydd am y flwyddyn 2019/20.\nPENDERFYNWYD gohirio’r eitem i’r cyfarfod nesaf.\nY Cynghorwyr Gareth Williams a Angela Russell (Pencampwr Cefn Gwlad Cyngor Gwynedd) ynghyd â Eirian Allport (Cyngor Cymuned Clynnog Fawr), Alun Price (Cyfoeth Naturiol Cymru) a Gillian Walker (Cyfeillion Llŷn).\nBydd y Cadeirydd yn cynnig y dylid llofnodi cofnodion cyfarfod blaenorol o’r pwyllgor hwn a gynhaliwyd ar 20 Tachwedd 2018, fel rhai cywir.\nLlofnododd y Cadeirydd gofnodion y cyfarfod diwethaf o’r Cyd-Bwyllgor hwn a gynhaliwyd ar 20 Tachwedd 2018, fel rhai cywir.\nHolodd aelod yng nghyswllt penderfyniad y Cyd-Bwyllgor, yn y cyfarfod diwethaf, i anfon llythyr i’r Prif Weithredwr i ofyn i’r Cyngor gael barn gyfreithiol, gan fargyfreithiwr annibynnol a oedd yn arbenigwr yn y maes, ar ddatblygiadau ym Mhlas Pistyll a Fferm Pistyll. Mewn ymateb, nododd y Swyddog Cefnogi Aelodau y derbyniwyd ymateb gan Wasanaeth Cyfreithiol y Cyngor yn nodi nad oedd dim wedi ei amlygu ei hun hyd yn hyn a fyddai’n creu’r angen am gefnogaeth o’r fath.\nPROSIECT AWYR DYWYLL GOGLEDD CYMRU\nI dderbyn cyflwyniad gan Dani Robertson.\nEglurwyd fod yr 3 AHNE a’r Parc Cenedlaethol yn y gogledd yn cydweithio ar Brosiect Awyr Dywyll ac fod swyddog prosiect wedi ei benodi i arwain ar y gwaith.\nNododd Swyddog AHNE Llŷn y derbyniodd neges gan Dani Robertson, a oedd i roi cyflwyniad ar y prosiect, ei bod yn anffodus wedi ei dal mewn tagfeydd traffig o ganlyniad i ddamwain ar Bont Britannia.\nRHAGLEN DDIGWYDDIADAU GWASANAETH AHNE LLŶN PDF 73 KB\nCyflwynodd Swyddog Prosiectau AHNE Llŷn adroddiad ar raglen digwyddiadau’r Gwasanaeth AHNE. Manylwyd ar y digwyddiadau canlynol gan annog yr aelodau i rannu’r wybodaeth:\n· Teithiau Cerdded\n· Arddangosfa Hanes Lleol\n· Cystadleuaeth Ffotograffiaeth\n· Sesiwn Codi Ymwybyddiaeth o Blanhigion Estron Ymledol\n· Diwrnod Awyr Dywyll\nNododd aelod yng nghyswllt y Sesiwn Codi Ymwybyddiaeth o Blanhigion Estron Ymledol, bod Jac y Neidiwr yn ymledu ar hyd cynefinoedd o ardal Pistyll i Garn Boduan. Ymhelaethodd bod Gwasanaeth AHNE Cyngor Sir Ynys Môn wedi mynd i’r afael â’r broblem yn Ynys Môn. Mewn ymateb, nododd y Swyddog AHNE Llŷn y byddai’n cysylltu gyda’r Swyddog AHNE yng Nghyngor Sir Ynys Môn i gael gwybodaeth.\nMewn ymateb i ymholiad gan aelod, nododd y Swyddog AHNE Llŷn bod Cyfoeth Naturiol Cymru yn cydnabod y broblem o ran planhigion ymledol. Eglurodd bod y Gwasanaeth AHNE yn cydweithio gyda Chyfoeth Naturiol Cymru i waredu Efwr Enfawr yn yr Afon Soch.\nHolodd aelod a fyddai’r chwynladdwr ‘Roundup’ yn cael ei ddefnyddio wrth ymdrin â’r planhigion ymledol, gan nodi ei bryder o ran ei ddefnydd. Mewn ymateb, nododd y Swyddog AHNE Llŷn bod materion yn cael eu trafod yn y newyddion o ran effaith defnyddio’r chwynladdwr ar iechyd. Sicrhaodd mai defnydd cyfyngedig byddai o’r chwynladdwr mewn ardal benodol gan gontractwyr profiadol.\nPROSIECTAU YN AHNE LLŶN PDF 76 KB\n· Sbwriel Morol\n· Melinoedd Llŷn\n· Planhigion Estron Ymledol\n· Gwella Amgylchedd\n· Llwybr y Morwyr\n· Bod Sgwad Sbwriel Llanengan yn mynd o amgylch traethau yn yr ardal yn casglu sbwriel. Roedd y gwaith yn gwneud gwahaniaeth gan ofalu am yr ardal;\n· Yn dilyn stormydd bod micro blastigion yn dod i’r golwg ar draethau;\n· Ym mha leoliadau y byddai’r gwaith gwaredu’r Efwr Enfawr yn yr Afon Soch yn cael ei gwblhau?\n· O ran gwaith adfer wal gerrig gyda’r lôn o bentref Llithfaen at dai Cae’r Nant, a fyddai modd gwneud gwelliannau i’r ffordd?\n· Ei fod yn anodd cael mynediad i fyny i Gyrn Goch;\n· Bod rhywun yn gofalu am y grisiau igam-ogam o Chwarel Tyddyn Hywel. A ellir hyrwyddo’r grisiau?\n· Bod Llwybr y Morwyr rhwng Nefyn a Llanbedrog / Abersoch yn arbennig o dda. Roedd angen am fwy o arwyddion gyda rhai rhannau angen sylw, gan gynnwys:\nØ y llwybr o Madryn at yr hen dymp, gyda rhedyn yn tyfu’n afreolus;\nØ o bopty’r llwybr pren rhwng Gors Geirch a Tyncoed, roedd y Cyngor wedi cwblhau gwaith ar y llwybr ond yr oedd angen ei ail-wneud oherwydd bod gwartheg wedi ei falurio;\nØ y llwybr o Bryncynan;\nØ y llwybrau pren ar Y Fach yn Abersoch.\n· Byddai gweddill yr arian ar gyfer prosiect Llwybr y Morwyr yn cael ei wario ar wyro’r llwybr ger Plas Glyn y Weddw. Roedd arian dros ben oherwydd nid oedd yn bosib cwblhau gwaith tarmac ar y clogwyni i Westy’r Cliffs oherwydd ei fod mewn ardal Safle o Ddiddordeb Gwyddonol Arbennig (SoDdGA);\n· Bod Llwybr y Morwyr yn ardderchog a’i fod yn bwysig o ran cysylltu llwybrau;\n· Bod angen rhoi sylw i’r llwybr wrth ymyl Foel Fawr, roedd Llamwyr Llŷn yn rhedeg y llwybr yma yn aml;\n· Beth oedd y diweddaraf o ran y llwybr bwriedig o Bwllheli i Garnguwch?\n· Bod tirfeddiannwr un cae o’r lôn yn Madryn yn fodlon i greu llwybr cyhoeddus pe byddai’r Cyngor yn rhoi ffens o amgylch y cae. A fyddai’n bosib bwrw ymlaen gyda’r trafodaethau gyda’r tirfeddiannwr?\n· Bod Sgwad Sbwriel Llanengan yn gwneud gwaith clodwiw a’u bod wedi derbyn cyfraniad ariannol o’r Gronfa Datblygu Cynaliadwy ar gyfer prynu offer;\n· Roedd trefniant rhwng Sgwad Sbwriel Llanengan a’r Gwasanaeth Morwrol o ran casglu’r bagiau sbwriel yn dilyn ymgyrchoedd glanhau. Croesawir ymgyrchoedd o’r fath ond fe anogir eraill i sicrhau bod trefniant o’r fath yn ei le;\n· Gwneir gwaith gwaredu’r Efwr Enfawr yn Saithbont a Llandegwning. Byddai’r gwaith yn parhau yn y flwyddyn bresennol ynghyd â’r flwyddyn nesaf;\n· Gobeithir y gellir creu man pasio wrth gwblhau gwaith adfer wal gerrig gyda’r lôn o bentref Llithfaen at dai Cae’r Nant. Roedd Ymgynghoriaeth Gwynedd yn gyfrifol am y prosiect a gobeithir gwneud y gwaith yn ystod mis Medi a mis Hydref;\n· Bod Swyddog ... gweld y cofnod llawn ar gyfer eitem 9.\nDIWEDDARIAD AR Y GRONFA DATBLYGU CYNALIADWY PDF 69 KB\nCyflwynwyd adroddiad Swyddog Prosiectau AHNE Llŷn a oedd yn manylu ar sefyllfa’r Gronfa Datblygu Cynaliadwy. Nodwyd mai £55,000 oedd swm y Gronfa ar ddechrau blwyddyn ariannol 2018/19 ac fe lwyddwyd i ddyrannu’r cyfan.\nNodwyd mai £55,000 oedd swm y Gronfa ar ddechrau’r flwyddyn ariannol bresennol gyda’r cyfan eisoes wedi ei glustnodi. Tynnwyd sylw at grynodeb o’r prosiectau a dderbyniodd gyfraniad gan y Gronfa.\nAdroddwyd ni dderbyniwyd cadarnhad am barhad y Gronfa tu hwnt i 2019/20.\nNodwyd bod Thom Hadfield a Geraint Evans o Lywodraeth Cymru wedi ymweld â’r Gwasanaeth AHNE yn ystod mis Mai ac aethpwyd ar ymweliad i Hafod Ceiri, Amgueddfa Forwrol Llŷn, O Ddrws i Ddrws, Tafarn yr Heliwr a Phlas Carmel. Pwysleisiwyd bod yr ymweliad yn ddigwyddiad pwysig i’r Gwasanaeth AHNE gan roi cyfle i gyfleu neges gref fod y Gronfa wir yn gwneud gwahaniaeth i gymunedau Llŷn.\nNododd aelod ei longyfarchiadau am yr ymweliad llwyddiannus gydag amryw o brosiectau llwyddiannus i’w dangos.\nHolodd aelod a fyddai’n bosib derbyn bathodyn i’w arddangos er mwyn cydnabod cyfraniad y Gronfa tuag at brosiectau yn Nefyn. Mewn ymateb, nododd y Swyddog Prosiectau AHNE Llŷn ei bod wedi cynnal gwaith ymchwil o ran y dull gorau ar gyfer arddangos cyfraniad y Gronfa a’i fod yn debygol mai sticeri a gynhyrchir. Nododd y byddai’n anfon rhai at yr aelod.\nMATERION CENEDLAETHOL PDF 76 KB\nCyflwyno adroddiad Swyddog AHNE Llŷn.\nCyflwynodd Swyddog AHNE Llŷn yr adroddiad, a oedd yn cynnwys gwybodaeth bellach am y sefyllfa genedlaethol mewn perthynas â’r Ardaloedd o Harddwch Naturiol Eithriadol yng Nghymru.\nNododd ymhellach i’r diweddariad a roddwyd yn y cyfarfod diwethaf ar 20 Tachwedd 2018, yn niwedd 2018 bu newid mawr o ran y swyddogion yn Llywodraeth Cymru a oedd yn gweithio ar faterion y Parciau a’r AHNE (Adran Tir, Natur a Choedwigaeth). Ymhelaethodd bod tîm newydd o swyddogion yn eu lle ac fe gynhaliwyd cyfarfod ym mis Mai 2019 er cyflwyno pawb a chael trafodaeth ar y cynigion oedd wedi eu cyflwyno gan y Partneriaethau AHNE, Cyfoeth Naturiol Cymru a’r Gymdeithas Genedlaethol. Nododd bod y cyfarfod yn gyfarfod cychwynnol ond yn adeiladol.\nEglurodd, fel cam cychwynnol, bod Llywodraeth Cymru wedi paratoi a chylchredeg papur gyda chynigion ar gyfer sefydlu Partneriaeth Tirlun Cenedlaethol Cymru. Ymhelaethodd y byddai’r sefydliad yma yn anelu i wella cydweithio, rhannu gwybodaeth ac arfer da a chreu cysylltiadau rhwng y tirluniau a sectorau eraill.\nAmlygodd bod y Gymdeithas dros AHNE (a oedd yn gweithredu dros Gymru, Lloegr a Gogledd Iwerddon) wedi penodi Rheolwr Datblygu Cymru. Nododd mai pwrpas y swydd fyddai cynorthwyo Partneriaethau AHNE i weithredu blaenoriaethau Cydnerth a Gwerthfawr Llywodraeth Cymru. Nododd bod Ian Rappel, oedd yn arfer gweithio i Ymddiriedolaeth Bywyd Gwyllt Gwent, wedi ei benodi i’r swydd hon (am gyfnod o 2 flynedd).\nNododd aelod pe byddai'r un statws yn cael ei roi i’r AHNE a’r hyn a oedd gan y Parciau Cenedlaethol, fe fyddai’n rhaid sicrhau bod adnoddau ariannol i wireddu.\nMewn ymateb i ymholiad gan aelod, nododd y Swyddog AHNE Llŷn bod Cynllun Rheoli’r AHNE wedi ei fabwysiadu ac fe fyddai’n gwirio’r fersiwn a oedd ar y wefan. Mewn ymateb i gwestiwn pellach, nododd y gellir rhoi copi papur o’r ddogfen yn y Llyfrgelloedd yn Nefyn a Phwllheli, ynghyd â Siop Gwynedd yn Swyddfeydd y Cyngor ym Mhwllheli.


post Archifau - Page 2 of 52 - Hacio'r Iaith\nRhestr o wefannau Cymraeg colledig: Dim Cwsg, Pep le Pew, Dic Sais…\n‘Dyn ni wedi dechrau tudalen o wefannau Cymraeg colledig ar Hedyn. Mae 36 gwefan arni hi eisoes gydag ambell i ddolen i archifau. Pam ydyn ni’n creu tudalen o hen wefannau Cymraeg? Ymchwil ac ysbrydoliaeth ydy dau reswm. Mae teimlad hefyd bod pobl yn anghofio faint sydd wedi ei gyflawni yn Gymraeg ar y we,… Parhau i ddarllen Rhestr o wefannau Cymraeg colledig: Dim Cwsg, Pep le Pew, Dic Sais…\nCyhoeddwyd 13 Gorffennaf 2015\nWedi'i gategoreiddio fel post Cofnodion wedi'u tagio hanes\nDewch i bethau tech/iaith yn #Steddfod2014\nRydym wedi casglu rhestr o ddigwyddiadau sy’n ymwneud a thechnoleg ac iaith yn Eisteddfod Genedlaethol 2014: Tech/iaith yn Eisteddfod Genedlaethol 2014: rhestr o ddigwyddiadau Ar hyn o bryd mae’r rhestr yn cynnwys digwyddiadau gyda: Cymdeithas yr Iaith Gymraeg Cynulliad Cenedlaethol Cymru Ffrwti Hacio’r Iaith Prifysgol Bangor Y Gorfforaeth Ddarlledu Brydeinig Ewch i’r wici i ychwanegu rhagor… Parhau i ddarllen Dewch i bethau tech/iaith yn #Steddfod2014\nCyhoeddwyd 30 Gorffennaf 2014\nWedi'i gategoreiddio fel post Cofnodion wedi'u tagio digwyddiadau, Eisteddfod, eisteddfod2014\nDim ond 10% o ymwelwyr Hacio’r Iaith yn dewis Cymraeg (Ydych chi wedi Cymreigio eich porwr?)\nMae gosodiad iaith cynnwys yn nodwedd bwysig ar eich porwr (e.e. Firefox, Chrome). Dw i wedi bod yn edrych at ddata yn ystod hanes y wefan Hacio’r Iaith ers Ionawr 2010, sy’n ymddangos bod 53% o ymweliadau yn ffafrio Saesneg UDA – yn ddiarwybod i’r rhan fwyaf dw i’n credu. Mae 29% yn ffafrio Saesneg Prydain… Parhau i ddarllen Dim ond 10% o ymwelwyr Hacio’r Iaith yn dewis Cymraeg (Ydych chi wedi Cymreigio eich porwr?)\nWedi'i gategoreiddio fel post Cofnodion wedi'u tagio porwyr, Prifysgol Bangor\nGolwg360 yn newid ei system sylwadau i Disqus\nDywedodd Golwg360: […] mae gwasanaeth newyddion ar-lein Golwg360 wedi cyflwyno adnodd sylwadau newydd i’r wefan. Bydd darllenwyr bellach yn gallu gadael eu sylwadau ar straeon gan ddefnyddio system ‘Disqus’ sy’n cael ei ddefnyddio’n eang gan flogiau a gwefannau newyddion. Bwriad symud at system sylwadau newydd yn ôl Golwg360 ydy cynnig mwy o gyfleoedd rhyngweithiol i… Parhau i ddarllen Golwg360 yn newid ei system sylwadau i Disqus\nCyhoeddwyd 16 Mai 2014\nWedi'i gategoreiddio fel post\nCofio am Arfon Rhys\nDaeth y newyddion trist heno bod Arfon Rhys wedi marw ar ôl salwch byr yn 72 mlwydd oed. Des i adnabod Arfon trwy ddigwyddiadau Hacio’r Iaith ac roedd yn bleser cael ei gwmni hawddgar ar sawl achlysur i drafod sut oedd modd gwneud y defnydd gorau o ddatblygiadau technoleg newydd. Daeth atom yn llawn brwdfrydedd… Parhau i ddarllen Cofio am Arfon Rhys\nCyhoeddwyd 22 Ebrill 2014\nWedi'i gategoreiddio fel post Cofnodion wedi'u tagio Arfon Rhys, Cymdeithas y Cymod\nApple: nid oes lleoleiddiad Cymraeg ar yr App Store\nMae Eiry Rees Thomas wedi bod yn cyhoeddi aps dwyieithog ar App Store Apple ac eisiau rhannu ei phrofiadau diweddar am broblem sylfaenol. Yn ddiweddar, cyhoeddais dri o aps dwyieithog sydd ar lwyfan Apple/ App Store/ iTunes. Mae teitl y gyfres yn ymddangos fel ‘The Flitlits’, heb gyswllt o gwbl i’r teitl Cymraeg, sef ‘Y… Parhau i ddarllen Apple: nid oes lleoleiddiad Cymraeg ar yr App Store\nCyhoeddwyd 4 Ebrill 2014\nWedi'i gategoreiddio fel post Cofnodion wedi'u tagio ap, App Store, Apple\nSWYDD: Datblygydd Gwe, Rondo Media\nMae cwmni teledu Rondo, sy’n gyfrifol am raglenni fel Sgorio, Rownd a Rownd, Gwlad yr Astra Gwyn a Gwefreiddiol, yn chwilio am ddatblygydd gwe i weithio o’u swyddfa yng Nghaernarfon. Rhaglennydd/Datblygydd Gwe I ymuno ag adran ddigidol ac aml-gyfryngol Rondo. Byddai profiad o HTML, CSS, PHP a SQL yn ddelfrydol. Cytundeb blwyddyn i gychwyn Ebrill… Parhau i ddarllen SWYDD: Datblygydd Gwe, Rondo Media\nCyhoeddwyd 18 Mawrth 2014\nWedi'i gategoreiddio fel post Cofnodion wedi'u tagio swyddi\nAildrydar dim ond menywod\nDw i newydd ddarllen cofnod blog diddorol gan Anil Dash am ei flwyddyn o aildrydar dim ond menywod, y profiadau mae fe wedi cael a’r gwersi mae fe wedi dysgu. […] Maybe the most surprising thing about this experiment in being judicious about whom I retweet is how little has changed. I just pay a… Parhau i ddarllen Aildrydar dim ond menywod\nCyhoeddwyd 12 Mawrth 2014\nWedi'i gategoreiddio fel post Cofnodion wedi'u tagio cydraddoldeb, twitter\nLlywodraeth Cymru: grantiau ar gyfer prosiectau digidol Cymraeg\nMae Llywodraeth Cymru wedi rhyddhau manylion am gyfres arall o grantiau ar gyfer prosiectau digidol Cymraeg: Rydym yn gwahodd sefydliadau i wneud cais am grant o raglen 2014/2015. Mae’r grantiau yn cefnogi amcanion ein cynllun gweithredu Technoleg a chyfryngau digidol Cymraeg. Pwrpas y cynllun gweithredu yw annog gweithgareddau sy’n hybu ac yn hwyluso’r defnydd o’r… Parhau i ddarllen Llywodraeth Cymru: grantiau ar gyfer prosiectau digidol Cymraeg\nCyhoeddwyd 25 Chwefror 2014\nWedi'i gategoreiddio fel post Cofnodion wedi'u tagio grantiau, Llywodraeth Cymru\nCofnodion diweddar Tudalen 1 Tudalen 2 … Tudalen 52 Cofnodion hŷn


Ni all llywodraeth Cymru ddangos gwerth am arian o werthu tir | Swyddfa Archwilio Cymru\n» Ni all llywodraeth Cymru ddangos gwerth am arian o werthu tir\nGwerthiant diffygiol, llywodraethu gwan a goruchwyliaeth aneffeithiol wedi cael effaith andwyol ar gysyniad buddsoddi arloesol Cronfa Buddsoddi Cymru mewn Adfywio\nMae Archwilydd Cyffredinol Cymru wedi cwblhau astudiaeth gwerth am arian fanwl o werthu asedau tir ac eiddo cyhoeddus gan Gronfa Buddsoddi Cymru mewn Adfywio [Agorir mewn ffenest newydd] (y Gronfa) a hefyd y broses o lywodraethu, gweithredu a goruchwylio'r Gronfa.\nDaw i'r casgliad na all Llywodraeth Cymru [Agorir mewn ffenest newydd] na'r Gronfa ddangos gwerth am arian o werthu'r ased, a wnaeth dynnu sylw'r Gronfa oddi ar ei diben buddsoddi craidd.\nRoedd y broses werthu'n ddiffygiol am na chafodd ei chefnogi gan brisiad annibynnol na marchnata agored; cafwyd bylchau mewn gwybodaeth a gwendidau mewn cyngor proffesiynol; ac mae'n bosibl bod y portffolio tir wedi'i werthu islaw ei werth ar y farchnad.\nEglurodd Archwilydd Cyffredinol Cymru, Huw Vaughan Thomas:\n"O'r dechrau'n deg, roedd cysyniad y Gronfa yn arloesol ac yn gyffrous; addawodd adfywio mawr ei angen er budd pawb yng Nghymru. Yn anffodus, mewn gwirionedd, mae cryn dipyn o'r buddsoddiad posibl hwn, hyd yma, wedi methu â dwyn ffrwyth, yn bennaf am fod yr angen i werthu asedau eiddo wedi cael effaith andwyol ar ddiben buddsoddi craidd y Gronfa.\n“Rwy'n pryderu'n fawr na all Llywodraeth Cymru roi sicrwydd cyhoeddus bod y Gronfa wedi sicrhau gwerth am arian o werthu ei phortffolio o dir ac eiddo. Petai rhai o'r safleoedd wedi mynd ar y farchnad yn ddiweddarach, gallent fod wedi cael prisiau sylweddol uwch a thrwy hynny gynhyrchu mwy o arian i'w fuddsoddi mewn adfywio ledled Cymru.\n"Wrth sefydlu'r broses o lywodraethu'r Gronfa, methodd swyddogion Llywodraeth Cymru â gwneud trefniadau digonol o ran atebolrwydd a goruchwyliaeth, yn enwedig ar gyfer adrodd ar weithgareddau'r Gronfa i Weinidogion.\n“Fodd bynnag, rwy'n fodlon bod y camau y mae Llywodraeth Cymru a Swyddfa Cyllid Ewropeaidd Cymru (WEFO) wedi'u cymryd ers mis Hydref 2012 mewn ymateb i'r pryderon cynyddol ynglŷn â'r Gronfa, wedi bod yn briodol.”\nMae ein hadroddiad yn amlinellu cyfres hynod gymhleth o ddigwyddiadau rhyng-gysylltiedig ers sefydlu'r Gronfa ym mis Rhagfyr 2009 ac mae'n ystyried y rhan a chwaraeodd nifer fawr o sefydliadau ac unigolion.\nRoedd troi tir ac adeiladau'n arian buddsoddi yn hollbwysig i lwyddiant y Gronfa fel cyfrwng adfywio, ond roedd yn bwysig dilyn proses briodol fel bod modd sicrhau'r elw mwyaf o werthiant. Er mwyn hawlio swm llawn cyllid yr Undeb Ewropeaidd a oedd ar gael, roedd angen i'r Gronfa werthu digon o barseli o asedau tir ac eiddo er mwyn rhyddhau £15.4 miliwn o arian cyfatebol a'i fuddsoddi cyn diwedd 2015.\nAm na chafodd y portffolio ei farchnata ac am nad ategwyd y gwerthiant o £21.7 miliwn gan brisiad annibynnol, comisiynodd yr Archwilydd Cyffredinol gyngor prisio proffesiynol annibynnol.\nDynododd y gallai'r portffolio o eiddo a werthwyd i SWLD fod wedi gwireddu dros £30 miliwn petai Llywodraeth Cymru a'r Gronfa wedi ymdrin â'r gwaredu'n wahanol. Fodd bynnag, nid oedd strwythur na chylch gwaith y Gronfa wedi'u dylunio i hwyluso'r elw mwyaf posibl o werthiant.\nAeth yr Archwilydd Cyffredinol yn ei flaen i ddweud:\n“Yn gyffredinol, ein canfyddiad oedd nad oedd cytundeb y gwerthiant wedi diogelu'n ddigonol fudd y cyhoedd o gynnydd yn y dyfodol yng ngwerth yr asedau a werthwyd.\n“Ar ôl ystyried y materion hyn yn ofalus, dof i'r casgliad na all y Gronfa na Llywodraeth Cymru ddangos eu bod wedi sicrhau gwerth am arian o werthu'r portffolio oherwydd diffygion yn y ffordd y trafodwyd y gwerthiant.”\nI gael copi o'r datganiad llawn i'r wasg e-bostiwch cyfryngau@archwilio.cymru.


Japanese Knotweed first graced British soil in the late 1840s, with farmers originally buying the plant as feed for their animals. But by the turn of the 20th century its relentless nature soon became regarded as a nuisance, and it’s fair to say the plant has been wreaking havoc ever since. A fundamental valuation element in the buying and selling of a house, Japanese Knotweed has become every home owner’s nightmare. Here, Principality Building Society’s Mortgage Product Manager, Christopher Johnson, shares the need-to-know information – from mortgages to potential fines - when tackling this dreaded weed. | Japanese Knotweed and Your Property\nClymog Japan a’ch Eiddo\nDaeth Clymog Japan i bridd Prydain am y tro cyntaf ar ddiwedd y 1840au, pan wnaeth ffermwyr blannu’r planhigyn er mwyn bwydo eu hanifeiliaid. Erbyn troad yr 20fed ganrif, fodd bynnag, roedd ei dyfiant di-baid yn cael ei ystyried yn niwsans, ac mae’n deg dweud bod y planhigyn wedi bod yn gwneud llawer o ddifrod ers hynny. Mae presenoldeb Clymog Japan yn elfen hanfodol a ystyrir wrth brisio tŷ yn ystod y broses o’i brynu a’i werthu, felly mae wedi dod yn hunllef i berchnogion tai. Yma, mae Rheolwr Cynhyrchion y Principality, Christopher Johnson, yn rhannu’r wybodaeth sydd ei hangen arnoch chi – am forgeisi a dirwyon posibl – wrth ymdrin â’r chwynnyn ofnadwy hwn.\nBeth yw Clymog Japan?\nMae’n siŵr y byddwch eisoes wedi clywed am Clymog Japan, ond heblaw eich bod wedi wynebu’r planhigyn hwn yn eich cartref, neu eich darpar gartref, mae’n bosibl na fyddwch wedi cymryd llawer o sylw ohono. Y gwir amdani yw bod Clymog Japan yn blanhigyn hynod o ymledol sy’n gallu tyfu llathen yr wythnos. Mae tymor tyfu arferol Clymog Japan rhwng mis Ebrill a mis Hydref ond o ganlyniad i aeafau mwyn a hafau gwlyb a chynnes mae’r tymor tyfu wedi ymestyn. Mae’r dail yn rhai siâp calon a’r blodyn yn flaguryn coch neu borffor yn ystod y gwanwyn. Gall y planhigyn dyfu i uchder o hyd at dair metr.\nPam ei fod mor ddrwg i’ch eiddo?\nOherwydd bod ganddo system wreiddiau sy’n ymestyn yn eang, a’i fod yn tyfu mor gyflym, mae’n fygythiad difrifol i adeiledd cyffredinol unrhyw adeilad, ac yn benodol i sylfeini a draeniau. Yn wir, mae’r difrod a wneir gan wreiddiau a choesau Clymog Japan yn costio tua £166 miliwn i’r economi bob blwyddyn, mewn costau rheoli’r chwynnyn ac o ran dibrisio eiddo*. Yr hyn sy’n waeth yw na ellir codi’r planhigyn o’r ddaear gan ei bod mor anodd i gael gwared ar ei holl wreiddiau’n effeithiol. Fodd bynnag, bydd chwistrelli chwynladdwr i’w goesau yn dileu’r planhigyn gydag amser – ond gall gostio’n ddrud. Gall cael gwared ar ardal fechan o Glymog Japan gostio £1500.\nSut i wybod os yw’n tyfu ar eich tir\nOs nad ydych yn siŵr a yw’r planhigyn yn tyfu ar eich tir, mae digon o wefannau i’ch helpu chi i adnabod Clymog Japan yn ystod y gwahanol dymhorau, er enghraifft wiseknotweed.com.\nWrth wneud cais am forgais\nOs gwelir ei bod yn bresennol, gall Clymog Japan ddibrisio tŷ yn sylweddol, ac mewn rhai achosion difrifol, gall hyd yn oed fod yn rheswm dros atal y gwerthiant. Os yw’r amheuaeth bod y planhigyn yn bresennol yn cael ei nodi ar arolwg morgais, bydd archwiliad arall yn cael ei gynnal i nodi’r risg i’r eiddo.\nGallai rhai benthycwyr wrthod benthyca pan fo Clymog Japan yn tyfu ar dir eiddo neu hyd yn oed yn tyfu yng ngardd cymydog. Fodd bynnag, yn amlach na pheidio, bydd y rhan fwyaf yn fodlon benthyca ar yr amod bod cynllun trin neu reoli ar waith i’w weithredu gan weithiwr proffesiynol a chymwys a gydnabyddir gan y Property Care Association (PCA). Fel arfer, bydd gofyn cael gwarant wedi ei gefnogi gan yswiriant. Bydd y rhan fwyaf o fenthycwyr, fel y Principality, yn ystyried pob achos yn unigol ac yn nodi sylwadau’r prisiwr. Gair o rybudd, fodd bynnag, os na fyddwch yn cymryd camau gweithredol i gael gwared ar Glymog Japan o’ch eiddo, gallech wynebu ASBO (Gorchymyn Ymddygiad Gwrthgymdeithasol), a chael dirwy o hyd at £2500.\nWrth werthu eich tŷ\nMae’n rhaid i chi gymryd camau tebyg pan fyddwch yn gwerthu tŷ a bod amheuaeth bod Clymog Japan yn tyfu ar y tir. Bydd y dogfennau swyddogol y mae’n rhaid eu llenwi pan fyddwch yn gwerthu eich tŷ yn cynnwys adran ar Glymog Japan, ac mae’n rhaid i chi ddatgelu pa un a yw’r planhigyn yn effeithio ar yr eiddo ai peidio. Yn yr un modd â phan fyddwch yn prynu tŷ, mae’n rhaid i chi ddweud a oes cynllun rheoli ar waith i ymdrin ag ef ac mae’n rhaid darparu’r dystiolaeth angenrheidiol.\nYr hyn y dylech fod yn ymwybodol ohono\nMae cyfyngiadau cyfreithiol amrywiol yn berthnasol i Glymog Japan, felly’r dewis mwyaf diogel yw i gael cymorth gan weithiwr proffesiynol i drin y planhigyn. Wrth drin achos o Glymog Japan, mae’n allweddol bwysig eich bod yn cael gwarant na fydd y planhigyn yn dychwelyd. Hyd yn oed ar ôl ei drin, gall y gwreiddiau aros yn segur am flynyddoedd lawer ond yna ymwthio i’r hollt lleiaf mewn adeilad. O ystyried hyn, argymhellir yn gryf eich bod yn cael gwarant wedi ei gefnogi gan yswiriant. Bydd hyn yn rhoi tawelwch meddwl i chi yn yr hirdymor ac yn eich helpu i fodloni eich benthycwr ar yr un pryd.\nEr bod Clymog Japan yn rhywbeth y byddai pob un ohonom yn dymuno ei osgoi yn ein bywydau, o ystyried pa mor gyflym y mae’n tyfu, nid oes unrhyw sicrwydd na fydd byth yn effeithio arnoch. Yn allweddol, mae’n bwysig bod yn onest os yw’n bresennol yn eich eiddo a’ch bod yn cymryd camau gweithredol i’w drin. Os nad ydych yn siŵr beth yw’r camau cywir i’w cymryd wrth drin y chwynnyn, gofynnwch am gyngor gan eich benthycwr neu gan gwmni proffesiynol sy’n trin chwyn. Hyd yn oed os yw’r broses o’i waredu’n llwyr yn un hir, bydd hi’n werth gwneud hynny er mwyn gwybod na fydd angen i chi ymdrin â Chlymog Japan yn eich eiddo byth eto.\nMae Clymog Japan mor gyffredin yn y DU, mae cofnodion yn dangos nad oes llecyn chwe milltir sgwâr yn y wlad lle nad yw’n bresennol\nAmcangyfrifwyd bod y gost bosibl o geisio gael gwared ar y planhigyn yn y DU yn fwy na £1.25 biliwn\nMae Clymog Japan yn effeithio ar fwy na thai yn unig – roedd y broses o gael gwared ar Glymog Japan o’r 10 erw o dir ar gyfer Gemau Olympaidd Llundain wedi costio £70 miliwn, a threuliwyd pedair blynedd yn gwneud y gwaith.*


Siopiwch am y setiau cyllell gorau ar y farchnad ym mhob ystod pris\nMae'r holl gyllyll yn cael eu creu yn gyfartal, dde? Wel, nid yn union. Nid yn unig mae amrywiaeth o gyllyll ar gyfer pob tasg yn eich cegin, ond mae yna lefelau o wahanol lefelau ar gyfer pob math o lafn. Pan fyddwch chi'n siopa am osod cyllell neu gyllell newydd, dylai cywirdeb, gwydnwch, rhwyddineb triniaeth fod ar eich rhestr wirio. Yn ddelfrydol, nid ydych eisiau cyllell sydd yn eich cyllideb, nid oes angen ei gywiro'n gyson, ac mae'n teimlo'n dda yn eich llaw.\nOs ydych chi'n gogydd prin, mae hyblygrwydd yn eich repertoire offeryn cegin yn hanfodol. Gall llafn cudd cyllell paring gyflymu amser cynhwysion cynhwysion llai, tra gall cyllyll cogydd mwy o faint gymryd hyd yn oed y cigoedd anoddaf i'w dasglu. Mae'r holl gyllell yn ein rhestr yn cynnwys y tri nodwedd sylfaenol - cyllell y cogydd, cyllell paring, a chyllell bara serrated, ynghyd â rhai eraill yn dibynnu ar y set. Er nad yw setiau cyllyll yw'r dewis gorau i bawb, maen nhw yn eitemau cofrestriad gwych neu anrhegion cartrefi i'r rhai sy'n stocio eu cegin gyntaf. Y chwe set hyn yw'r gorau y mae'n rhaid i'r farchnad eu cynnig.\nAr y cyfan Gorau: Set Cychod 6 Cegin Dur Di-staen Dosbarth Premiwm\nChwilio am set cyllell solet o gwmpas? Edrychwch ddim ymhellach na'r hoff ddefnyddiwr hwn, sef y gwerthwr gorau teyrnasol ar Amazon.\nWedi'i adeiladu i wrthsefyll oriau torri, nid yw ei llafnau dur di-staen caled, 420-gradd yn deintio neu'n darnio'n hawdd - cyn belled â'u bod yn golchi â llaw. (Y peiriant golchi llestri yw'r mochyn farwolaeth am gyllell o ansawdd.) Mae'r set yn dod â thywel bach hyd yn oed fel y gallwch sychu'r cyllyll yn syth ar ôl yfed. Mae defnyddwyr wedi dweud bod y llafnau hyn mor wydn, nid ydynt wedi eu mireinio hyd yn oed sawl mis ar ôl eu defnyddio'n gyson.\nMae'r set yn cynnwys tri chyllell cerfio "blades", cyllell y cogydd, a chyllell bara - ynghyd â chyllell 5 "cyfleustodau a chyllell pario 3.5". Ar gyfer storio hawdd, mae hefyd yn dod â stondin acrylig. Ac fel bonws ychwanegol , mae'r stondin yn cadw ychydig o ddwylo i ffwrdd o ymylon miniog. Oherwydd bod y cyllyll yn cael ei ffurfio o un darn o ddur di-staen, ni fydd yn rhaid i chi boeni am daflau rhydd naill ai.\nGorau Uchel Diwedd: Cyllyll Celfi Chicago 1119644 Gosodiad Bloc Cyllyll 18-Piece Fusion Forged\nPan fyddwch chi'n barod i ysgogi neu uwchraddio, edrychwch ar y set cyllell premiwm hwn, sy'n cynnwys 18 darn nodedig-y pethau sylfaenol: cyllell paring, peeler, cyllell cyfleustodau, cyllell cogydd, cyllell slicing, cyllell bara, cyllell Partoku, cyllell Santoku, ac estras fel dur miniog, cyllyll stêc, a bloc pren i ddal popeth.\nMae'r llafnau carbon uchel wedi'u ffurfio yn berffaith i'r cogydd difrifol sydd am y gorau. Ac, diolch i'r Taper Grind Edge Technology arloesol, mae ymylon yn aros yn fwy clir, hirach. Ond os yw'n dechrau diflasu, bydd y cynhwysydd yn gwneud gwaith cyflym o ddychwelyd eich cyllyll i'w gogoniant llawn.\nMae ceinder y llafnau dur di-staen, taflenni du, a bloc storio coed cynnes yn gwneud hyn yn ddelfrydol ar gyfer y rhan fwyaf o gynlluniau cegin. Ac mae'r cyllyll stêt yn cynnwys eu holl waith adeiladu di-staen.\nEr mai ychydig o fuddsoddiad yw'r set hon, mae'n dod â gwarant oes, sy'n gwneud y tag pris yn haws i stumog. Mae ychydig o adolygwyr wedi nodi problemau gyda'r cyllyll stêc, gan ddweud bod y llafnau ar yr ochr fregus. Ond mae'r digwyddiad prin hwn yn cael ei drin a'i warantu yn hawdd gan y warant oes.\nY Gyllideb Gorau: Gosod Cyllell Cegin 14-Pie HULLR gyda Bloc Wooden\nMae'r opsiwn hwn sy'n gyfeillgar i'r gyllideb yn set cychwyn gwych, ac yn berffaith ar gyfer y caban gwyliau hwnnw lle mae angen amrywiaeth o gyllyll arnoch ar gyfer coginio ond nid ydych am gario'r rhai drud yn ôl ac ymlaen.\nMae hyn yn cynnwys pob cyllell y bydd ei angen arnoch, felly ni fydd yn rhaid i chi ychwanegu at y set am amser hir. Fe gewch chi gyllell 8 "cogydd, cyllell bara 8", cyllell slicing 8 modfedd, cyllell 5 "cyfleustodau, cyllell pario 3 1/2", chwech o gyllyll stêc, dur mân a gwisgo cegin. Mae bloc cyllell pinwydd wedi'i chynnwys i ddal popeth yn gyfleus.\nMae gan y cyllyll tang llawn, triniaeth ABS wydn ar gyfer gafael cyfforddus, a thair troednod drwy'r trywydd ar gyfer diogelwch. Mae'r llafnau'n cael eu gwneud o ddur di-staen carbon uchel 420. Dylai'r rhain gael eu golchi â llaw a'u sychu'n drylwyr cyn eu storio.\nRhedwr i fyny, Gorau'n Gyffredinol: Cylchdaith Chicago Elston 16-pc Bloc Set\nGallai gormod o gogyddion ddifetha'r pot, ond mae'n siŵr ei bod yn ddefnyddiol cael cynorthwy-ydd yn y gegin. Mae'r gyllell hon yn cael ei ystyried i ystyriaeth, gyda dyblygu'r cyllyll mwyaf a ddefnyddir felly mae gan bob un o'ch cynorthwywyr cegin yr union gyllell sydd ei angen arnynt.\nMae'r set yn cynnwys cyllell 8 "cogydd, cyllell bara 6 3/4", cyllyll dau "3 4/4", cyllyll parcio 3 1/2 ", wyth cyllyll stêc, gwisgo cegin, a dur miniog. Mae bloc cyllell pren yn dal popeth yn daclus, felly does dim rhaid i chi boeni am storio cyllell.\nMae gan y rhain daflenni dur di-staen ar gyfer edrych cyfoes, cudd, ac mae'r dyluniad crwm yn cynnig cysur ac arddull. Mae'r cyllyll yn cael ei ffurfio yn hytrach nag wedi'i stampio, ar gyfer pwysau a chydbwysedd perffaith, ac mae ganddo darn llawn.\nMae'r pridddeb tapio 25 gradd yn melin ar yr ymyl yn aros yn sydyn, yn torri'n dda, ac yn gwneud y cyllyll hyn yn hawdd eu hail-lenwi. Mae'r llafnau yn ddur carbon uchel sy'n gwrthsefyll staeniau, rhwd, a plygu. Dylai'r cyllyll gael ei olchi a'i sychu â llaw cyn ei storio.\nRhedwr i fyny, Uchaf Diwedd Gorau: Set Bloc Dur Di-staen 15-Piece Cuisinart\nNid yw'n syndod gweld Cuisinart, un o'r brandiau offeryn cegin mwyaf dibynadwy, ar ein rhestr. Mae'r gyllell dur di-staen 15-darn hwn, wedi'i leoli mewn deilydd du, yn ddewis perffaith ar gyfer cegin fodern. Nid yn unig mae'r cyllyll cyllyll yn edrych yn stylish, ond mae hefyd yn wydn ac yn hawdd ei ddefnyddio. Mae'r llain gwag yn gwneud y cyllyll hyn yn ysgafnach na llawer o gyllyll eraill sy'n eu gwneud yn hawdd symud. Efallai y byddwch chi'n gallu disgrifio a mince fel Top Chef eto.\nMae'r set yn cynnwys amrywiaeth o lafnau gan gynnwys cyllell y cogydd, cyllell Santoku, cyllell slicing, cyllell paring, cyllell cyfleustra, gwisgoedd, chwe chyllyll stêc, a dur miniog. Mae'r gwledydd hyn hefyd yn cael eu cwmpasu gan warant oes, felly gallwch chi dorri i ffwrdd heb ofid.\nYr unig gwyn gyda'r set hon yw bod ymylon y slotiau ar y bloc cyllell ychydig yn flin. Ddim yn dorri cytundeb yn ein llyfrau, ond rhywbeth i'w gadw mewn cof.\nRhedwr, Cyllideb Gorau: Set Cyllell Vremi\nMae'r cyllyll hyn sy'n gyfeillgar i'r gyllideb yn gwbl hwyliog. Mae'r set yn cynnwys pum cyllyll mewn gwahanol liwiau, gyda gwrychoedd llafn cyfatebol fel y gallwch eu storio mewn drawer yn ddiogel. Maent hefyd yn wych am daflu i mewn i'r fasged picnic neu fynd i'r cinio rydych chi'n ei gymryd i weithio, felly ni fyddwch yn cael trafferth i dorri afal gyda chyllell plastig.\nMae'r llafnau yn ddur di-staen, ond maent yn ysgafn. Mae ganddyn nhw cotio lliwgar, diogel, sy'n ddiogel sy'n gwneud y rhain yn hawdd eu glanhau. Mae'r set yn cynnwys cyllell ceffyl 8 "coch, cyllell bara" 8 "glas, cyllell sleisio 8" porffor, cyllell cyfleustodau "melyn 5, a chyllell pario oren 3 1/2. Dylai'r rhain gael eu golchi â llaw.\nY Set Cyllell Ceramig Gorau: Set Cyllell Cerameg Cysyniad Coginio\nMae'r set hon o gyllyll ceramig fforddiadwy yn cynnwys gwead plastig ar gyfer pob cyllell i'w cadw'n ddiogel i'w storio. Mae'r gwiail yn dal yn gadarn ac ni fyddant yn llithro'n ddamweiniol. Mae'r set yn cynnwys cyllyll sydd eu hangen arnoch mewn gwirionedd, heb estyniadau bydd yn rhaid i chi ddod o hyd i le ar gyfer: 5 "santoku, cyllell pario 4" a chyllell pario 3 "ch.\nMae'r rhain yn super-miniog, heb fod yn staenio, ac nid ydynt yn adweithiol, felly gallwch eu defnyddio ar gyfer eich holl dorri, peelu, a chwistrellu cigoedd, ffrwythau a llysiau anhysbys. Mae'r cynghorion crwn yn gwella gwydnwch y cyllyll, ac mae'r taflenni'n hawdd eu dal heb lithro. Dylai'r rhain gael eu golchi â llaw.\nBest With Self Sharpener: Set Knot 12-Piece Set gyda Bloc Hunan-lenwi\nMae'r holl gyllyll yn ymddangos yn wych pan maen nhw'n newydd, ond mae angen cynnal a chadw i'w cadw'n sydyn. Mae angen cynnal ychydig iawn o waith cynnal a chadw ar y cyllyll hyn gan fod y bloc wedi'i gynnwys yn cynnwys gwialen clymu ceramig yn y slotiau ar gyfer y cyllyll cegin (nid oes gan y slotiau cyllell stêc gwyrlwyr). Bob tro y byddwch chi'n mewnosod neu yn dileu cyllell, mae'n cloddio ar hyd y gwiail, i guro a chynnal yr ymyl heb unrhyw ffwd.\nMae'r set yn cynnwys cyllell 8 "cogydd, cyllell sleisio 8", cyllell 5 "cogydd gyda kullens, cyllell cyfleustodau ymyl cain 4 1/2, cyllell parcio 3 1/2, a chwech 4 1/2" cyllyll stêc. Mae'r cyllyll yn cael ei ffurfio o ddur di-staen carbon uchel sy'n staen a gwrthsefyll cyrydiad. Gwneir y bloc o goed caled gyda gorffeniad du matte. Dylai'r cyllyll gael ei olchi â llaw.


Ymunwch â’r cynllun Caru Gwenyn\nPa un ai eich bod yn rhan o gynllun Caru Gwenyn, yn aelod o un o’r nifer o fudiadau cefnogi neu’n unigolyn pryderus, cymerwch olwg er mwyn gweld pa weithredoedd y gallwch eu cyflawni er mwyn gwneud Cymru’n wlad sy’n caru pryfed peillio.\nRhoi help llaw i fyd natur\nCeir Partneriaeth Natur Lleol (LNP) ym mhob ardal ar draws Cymru, pob un mewn sefyllfa unigryw i weithredu dros fyd natur ar lefel leol.\nEin nod yw ymgysylltu â phobl, cymunedau, busnesau a phenderfynwyr wrth weithredu'n ymarferol a chynllunio ar gyfer Cymru iach, wydn a chyfoethog o ran ei natur.\nI ddarganfod mwy ynglŷn â Phrosiect LNP Cymru, cliciwch yma.\nMae eich Partneriaeth Natur Lleol (LNP) yn 'siop un stop' ar gyfer arbenigedd byd natur, prosiectau byd natur a gweithgareddau sy'n digwydd yn eich ardal chi. I weld beth sy'n arbennig ynglŷn â'ch ardal chi, megis yr amrywiaeth o gynefinoedd a rhywogaethau, y llefydd gorau i weld byd natur a'r prosiectau pwysig sy'n cael eu gweithredu, cliciwch yma.\nMae nifer o ffyrdd y gallwch gymryd rhan a rhoi help llaw i fyd natur, o ymuno â'r sgwrs ar-lein i ddod yn aelod o'ch LNP. Pa un a bod gennych rai munudau i'w sbario neu ddiwrnodau cyfan i'w rhoi, ymunwch â'r rhwydwaith LNP heddiw a gweithredwch dros fyd natur!\nDewch yn Chwilotwr Natur\nD’oes dim byd i guro ychydig o awyr iach ym myd natur\nMae ein LNPs yn gwybod pob dim ynglŷn â'r amrywiol ddigwyddiadau bywyd gwyllt a gynhelir yn eu hardal nhw, a hyd yn oed yn cynnal eu rhai eu hunain - o deithiau tywys i gyrsiau, gweminarau rhyngweithiol i ddiwrnodau hwyl a gwyliau i'r teulu, mae yna rywbeth i'w wneud o hyd.\nI gael gwybod beth sy'n digwydd yn eich ardal chi, cysylltwch â'ch LNP.\nDilynwch ein hynt a'n helynt ac ymunwch â ni ar @LNPCymru ar Trydar. Mae gan rai o'n LNPs eu cyfrifon cyfryngau cymdeithasol eu hunain hefyd felly cysylltwch ar Trydar i ganfod cynnwys ar gyfer eich ardal leol.\nDywedwch wrthym ni’r hyn yr ydych chi’n ei weld a ble. Byddem ni’n dwli clywed gennych chi\nYmunwch â grŵp gwirfoddoli amgylcheddol lleol\nMae eich LNP mor frwd am fyd natur â chithau. Beth am ymuno â ni i gael gwybod mwy?


Llafur am ddatganoli pwerau dros ffracio - BBC Cymru Fyw\nLlafur am ddatganoli pwerau dros ffracio\n13 Chwefror 2015\nDisgrifiad o’r llun, Mae pwerau tebyg dros y dechneg drilio nwy eisoes wedi'u datganoli i'r Alban.\nByddai pwerau dros ffracio yn cael eu datganoli i Gymru os yw Llafur yn ennill yr Etholiad Cyffredinol, cyhoeddodd y blaid ddydd Gwener.\nMae pwerau tebyg dros y dechneg drilio nwy eisoes wedi'u datganoli i'r Alban.\nMae nifer o geisiadau drilio archwiliadol wedi cael eu cymeradwyo ym Mro Morgannwg a'r ardal o gwmpas.\nMae Llywodraeth Cymru hefyd yn newid ei chyngor i gynghorau lleol ar ffracio - gan olygu mewn gwirionedd bod cynlluniau presennol yn cael eu rhoi o'r neilltu am y tro.\nWrth siarad cyn cynhadledd flynyddol y blaid y penwythnos hwn. dywedodd llefarydd y blaid ar Gymru, Owen Smith:\n"Bydd llywodraeth Lafur a etholwyd ym mis Mai yn datganoli pwerau trwyddedu ynghylch ffracio i Gymru. Mae'n iawn fod penderfyniadau fel y rhain yn cael eu cymryd yn agos at y cymunedau a allai gael eu heffeithio".\nYn y gynhadledd, bydd Llafur Cymru yn cyhoeddi cynlluniau i siarad â hanner miliwn o bleidleiswyr cyn Etholiad Cyffredinol mis Mai.\nGyda'r polau piniwn yn awgrymu y bydd canlyniad yr etholiad yn agos dros ben - ac ail senedd grog yn olynol yn bosibilrwydd go iawn - mae Llafur yn cyfaddef ei fod yn debygol y bydd y Ceidwadwyr yn gwario mwy na nhw yn ystod yr ymgyrch.\nDisgrifiad o’r llun, Bydd Ed Miliband a Carwyn Jones yn annerch y gynhadledd yn Abertawe\nOnd mae Llafur Cymru yn dweud bod ganddyn nhw lawer mwy o ymgyrchwyr ar lawr gwlad nag yn ystod ymgyrch 2010.\n"Ni allwn wario mwy na'r Torïaid yn yr etholiad hwn, ond byddwn yn trefnu yn well na nhw," meddai llefarydd ar ran y blaid.\nAr hyn o bryd mae Llafur yn dal 26 o'r 40 sedd yng Nghymru, ac yn dweud eu bod yn targedu wyth arall - Aberconwy, Arfon, Gogledd Caerdydd, Canol Caerdydd, Bro Morgannwg, Dwyrain Caerfyrddin a Dinefwr, Gorllewin Caerfyrddin a De Sir Benfro a Preseli Sir Benfro.\nWrth siarad mewn digwyddiad yng Nghaerdydd nos Iau, dywedodd Owen Smith y byddai llywodraeth Lafur yn "adeiladu Undeb newydd" yn seiliedig ar ymddiriedaeth rhwng gwahanol wledydd y DU.\nMeddai: "Yn rhy aml dros y pum mlynedd diwethaf, mae gweinidogion Llywodraeth y DU o'r Prif Weinidog i Ysgrifenyddion Cymru fel ei gilydd wedi cynnig geiriau cynnes a'r addewid o bartneriaeth wrth ymweld â Chymru, dim ond i roi'r gorau i unrhyw ymddangosiad o barch unwaith yn ddiogel yn ôl yn SW1.\n"O ddisgrifiad Mr Cameron o Glawdd Offa fel y ffin rhwng bywyd a marwolaeth at bortread diweddar a chwerthinllyd Mr Crabb o'n hysgolion fel 'gwaeth na Dwyrain Ewrop', mae Llywodraeth y DU wedi gweld Cymru yn fodd i ymosod ar y Blaid Lafur, ac wrth wneud hynny wedi dileu ei chyfrifoldeb i siarad am Brydain, a'i holl bobloedd.\n"Bydd Llafur, gyda'n gwreiddiau a chynrychiolaeth ym mhob cwr o'r ynysoedd hyn, yn gwneud pethau'n wahanol; byddwn yn adeiladu Undeb newydd, yn seiliedig ar ymddiriedaeth, parch ac undod rhwng gwledydd cyfansoddol ein gwladwriaeth.\n"Byddwn yn cryfhau pob gwlad unigol trwy ddiwygio ein heconomi a'n sefydliadau gwleidyddol, ac felly adnewyddu ein cryfder ar y cyd i ymgysylltu, cystadlu a chydweithio yn y byd modern byd-eang."\nMae'r gynhadledd yn Abertawe yn rhedeg tan ddydd Sul.\nMae Llafur eisoes wedi cyhoeddi addewidion etholiadol i gael cyllideb â gweddill (heb gynnwys gwariant cyfalaf) erbyn diwedd y senedd, ac i gael yr hyn y mae'n galw yn "rheolau mewnfudo decach".\nMae hefyd wedi addo i ddefnyddio "Treth Plasty" i dalu am 1,000 o weithwyr meddygol ychwanegol yn y GIG yng Nghymru, ac i gynnig 10 awr o ofal plant am ddim ychwanegol ar gyfer plant tair a phedair oed yng Nghymru.\nAddysg: Llafur yn amddiffyn record\n1 Chwefror 2015\nEtholiad: Dwy sedd yn newid dwylo?


Mae Adran Ddaearyddiaeth Prifysgol Aberystwyth yn un or adrannau mwyaf blaenllaw a phrofiadol oi bath. Mae Prifysgol Aberystwyth yn cynnig cyfle unigryw i chi astudio daearyddiaeth yn un or lleoliadau prydferthaf yn Ewrop. Maer Adran Daearyddiaeth a Gwyddorau Daear wedii lleoli ar arfordir Bae Ceredigion ac wedii hamgylchynu gan amrywiaeth eang o dirweddau hardd, yn cynnwys y mr, gweundiroedd, mynyddoedd a glaswelltiroedd; mae hi mewn lle unigryw i wneud y gorau or tirweddau gwych syn ei hamgylchynu, ac yn cynnig amrywiaeth arbennig o gyfleoedd gwaith maes a hamdden i chi. Bydd y radd hon yn eich arfogi r sgiliau, y galluoedd ar arbenigedd i wynebu ac ymgysylltu r heriau syn wynebur gymdeithas sydd ohoni. Cafodd y rhaglen hon ei hachredu gan y Gymdeithas Ddaearyddol Frenhinol (gyda Sefydliad Daearyddwyr Prydain). Trwy achrediad cydnabyddir rhaglenni syn darparur wybodaeth, y ddealltwriaeth, y sgiliau, y dulliau ar nodweddion proffesiynol daearyddol syn ddisgwyliedig gan raddedigion safonol ym maes daearyddiaeth, fel a gofnodwyd yn Natganiad Meincnod Pwnc yr ASA ar gyfer Daearyddiaeth. Gan ein bod yn gymuned Ddaearyddiaeth fawr a deinamig, gallwn gynnig amrywiaeth eang iawn i chi o arbenigedd, cyfleoedd a chyfleusterau daearyddol: + Prosesau dalgylch afon; + Rhewlifeg; Biodaearyddiaeth; + Newid Amgylcheddol Cwaternaidd; + Tueddiadau cyfoes mewn Daearberyglon; + Cynaliadwyedd Trefol; + Datblygu Rhanbarthol;+ Daearyddiaeth Wleidyddol a Diwylliannol; + Cyfleoedd am waith maes yn Seland Newydd, Creta, Efrog Newydd, Ffrainc, Iwerddon, Gwlad yr I, Mynydd Etna, Ecuador a Pheriw, ymhlith eraill; + Gwobrau teithio ar gael bob blwyddyn i ariannu eich anturiaethau (hyd at 400); + Cyfleusterau addysgu or radd flaenaf ar dechnoleg ddiweddaraf i gyfoethogi dysgu; + Labordai llawn cyfarpar yn cynnwys amrywiaeth o offerynnau dadansoddi e.e. sbectromedrau a sganwyr craidd syn gallu cael eu defnyddio ar gyfer gwaith maes ac astudio yn annibynnol. Mae cyflogadwyedd yn rhan annatod or holl gyrsiau a gynigiwn. Mae ein graddau yn cynnig sylfaen gadarn ar gyfer amrywiaeth eang o yrfaoedd ar draws ystod o sectorau. Mewn economi fyd-eang syn newid yn gyflym, mae ein graddedigion yn gallu addasu a galw ar ystod o sgiliau trosglwyddadwy, gan sicrhau bod galw amdanynt drwyr amser. Ymhlith y setiau sgiliau y mae: Gwell sgiliau mathemategol a chyfrifiadurol; Sgiliau datrys problemau a meddwl creadigol effeithiol; Sgiliau technoleg gwybodaeth cadarn; Gallu gweithion annibynnol ac fel rhan o dm; Sgiliau rheoli amser a threfnu; Sgiliau cyfathrebu ysgrifenedig ac ar lafar; Hunangymhelliant a hunanddibyniaeth. Mae ein graddedigion wedi cael swyddi fel ymgynghorwyr amgylcheddol, cynllunwyr, gweision sifil, syrfewyr, ac ym myd addysg, ymhlith swyddi eraill.


3 Hydref - 25 Tach\nAR DAITH MEWN YSGOLION UWCHRADD, THEATRAU A CHANOLFANNAU CYMUNEDOL RHWNG HYDREF 3 - TACHWEDD 25 2011\nEleni, yn dilyn gofyn mawr, bydd y ddrama wych CRASH! yn teithio i Ysgolion, Theatrau a Chanolfannau Cymunedol.\nYn 2005 aeth Arad Goch a’r ddrama ar daith fer a chafwyd ymateb gwirioneddol wych i’r gwaith, felly penderfynwyd bod hi’n amser i gynulleidfaoedd Cymru cael cyfle arall i’w gweld.\nDrama ‘galed’ yw Crash, sy’n mynd i’r afael a her bywyd i bobl ifanc yn yr oes sydd ohonni. Drama yn iaith pobl ifanc yw hon, a’u consyrns nhw sy’n cael y sylw –dwyn ceir, yr ysfa am wefr sydyn, pwysau cyfoedion, pwysau rhieni, alcohol, cyffuriau, digartrefedd a thrais.\nMae’r ddrama gan Sera Moore Williams ar faes llafur CBAC, a bydd pobl ifanc led led Cymru yn astudio CRASH yn ystod tymor yr Hydref. Ond nid dim ond drama i ddisgyblion a myfyrwyr yw hon, mae’n ddrama sy’n parhau yn gyfoes o ran ei thestun a’i neges, ac felly mae’n ddrama apelgar i oedolion a theuluoedd.\nY mae’n ddarn o waith grymus, bywiog ac yn llawn hiwmor.\n“Os ydi pobol ifanc yn cael “buzz” o ddwyn ceir a’u gyrru ar ras – gan wybod y gallen nhw farw yn y funud fwyn - mae yna “buzz” hefyd o wylio’r ddrama hon. Mae “Crash” Sera Moore Williams yn daith egnïol iawn – yn gorfforol ac yn eiriol. Mae yna symud parhaus ar y llwyfan ac yn y stori wrth i’r awdures/gyfarwyddydd drio dal bwrlwm ieuenctid a gwneud hynny’n llwyddiannus iawn, dybiwn i.” Meleri Wyn James\nRoedd ymateb rhai pobl ifanc a’i gwelodd yr un mor bositif er i’w brwdfrydedd gael ei fynegi mewn iaith ychydig yn wahanol: “we thought the play was sound boys!!! lol the play was easy 2 understand it was amazing lmao! hope 2 c ya soon”. Cafwyd ymateb da iawn hefyd gan dramorwyr a welodd y ddrama yn ystod Gŵyl Agor Drysau – fe’i prynwyd gan gwmni o’r Almaen a chafodd ei pherfformio yn Almaeneg mewn nifer o leoliadau yn dilyn hyn.\nMae’r pwnc a’r testun yn un y gall pobl ifanc, rhieni a dysgwyr o bob cwr o Gymru ei fwynhau ac elwa ohonno. Bydd perfformiadau Cymraeg a Saesneg ar gael er mwyn sicrhau bod pob un yn cael cyfle i fwynhau’r cynhyrchiad llwyddiannus hwn.\nI archebu perfformiad yn eich ardal chi neu am fanylion pellach cysylltwch a ni.\nRydym yn falch iawn y bod ein sioe ‘Cerrig yn Slic’ yn mynd ar daith eto dros fisoedd yr Hydref. Wedi i’r sioe orffen mynd o amgylch ysgolion Ceredigion a Sir Gar, bydd yn mynd i ŵyl ym Mallorca a bydd y sioe yn cael ei berfformio mewn Catalaneg. Ar ôl yr ŵyl, bydd y cast yn dychwelyd yn ôl i Gymru i berfformio mewn dros wyth o theatrau ledled Nghymru.\nY daith theatrau\n29/10 - The Welfare, Ystradgynlais - 11:00 (E), 14:00 (C)\n5/11 Theatr Brycheiniog, Aberhonddu - 10:00 (E), 13:00 (C)\n6/11 Canolfan Gartholwg, Pontypridd - 10:00 (C), 13:00 (C)\n8/11 The Riverfront, Casnewydd - 10:00 (C), 13:00 (E)\n12/11 Canolfan y Celfyddydau MEMO, Y Barri - 10:00 (E), 13:00 (C)\n14/11 CellB, Blaenau Ffestiniog - 10:00 (C), 13:00 (C)\n23/11 Canolfan y Celfyddydau Taliesin, Abertawe - 13:00 (C), 16:30 (C)\nMae’r sioe ar gyfer oedrannau 3-8 ac yn berfformiad ble mae’r gynulleidfa yn gallu rhyngweithio a chymryd rhan gyda’r cymeriadau. Mae’r sioe yn defnyddio gwrthrychau naturiol - cerrig a thywod - fel rhan bwysig o adrodd y stori. Bydd y sioe yn canolbwyntio ar themâu am gyfeillgarwch, siom, unigrwydd, dyfeisio gemau newydd, a bod yn greadigol.\nI gael tocynnau, cysylltwch a’r thatrau yn uniongyrchol, neu am fwy o wybodaeth, ffoniwch Arad Goch ar 01970617998.\nAdeg hynnod o gyffrous o’n blaenau!\nGyda Gwyl Agor Drysau 2019 ar y ffordd, mae Arad Goch yn edrych am aelodau newydd o staff! Yn ogystal a’r wyl rhyngwladol yma, yn 2019 bydd Arad Goch yn troi’n 30! Amser cyffrous iawn i fod yn rhan o griw Arad Goch!\nTrefnydd a Chynhyrchydd Cynorthwyol x 1 (0.5)\nCyflog : £19,319 - £22,341 y flwyddyn pro rata.\nSwyddog Marchnata x 1 (0.5)\nCyflog : £18,563 - £21,586 y flwyddyn pro rata.\nMae Cwmni Theatr Arad Goch yn chwilio am ddau aelod o staff rhan amser i gynorthwyo gyda threfniadau’r Ŵyl Agor Drysau, yr unig ŵyl ryngwladol broffesiynnol yng Nghymru i bobl ifanc a phlant.\n2 x Swydd rhan amser (20 awr y wythnos yn arferol, ond yn llawn amser o fis Chwefror tan ddiwedd y cytundeb).\nGellir ymgeisio am y ddwy swydd a byddwn yn ystyried penodi’r un person i’r ddwy swydd.\nCyfnod penodol: o ganol mis Awst / ddechrau mis Medi 2018 hyd at ddiwedd mis Mawrth / ganol mis Ebrill 2019.\nAm fanylion pellach a swydd ddisgrifiad cysylltwch â:\nArad Goch, Stryd y Baddon, Aberystwyth SY23 2NN.\nFfôn / Tel: 01970 617998\nDylid danfon ceisiadau erbyn 5pm ar yr 20fed o Orffennaf 2018.\nTendr ar gyfer artistiaid\nMae Cwmni Theatr Arad Goch yn gwahodd cynigion gan artistiaid i gydweithio gyda tîm o benseiri i ddylunio darn o waith celf cyhoeddus a osodir ar flaen Canolfan Arad Goch yn Aberystwyth fel rhan o ddatblygiad newydd. Ariennir y datblygiad gan y Loteri Genedlaethol drwy Gyngor y Celfyddydau.\nRydym yn gwahodd cynigion gan yr ystod ehangaf posib o artistiaid.\nArad Goch, Stryd y Baddon, Aberystwyth SY23 2NN Cymru/Wales\nTGAU Drama gyda Arad Goch!\nCwrs TGAU Drama Arad Goch!\nAr ddydd Iau yr ail ar hugain o fis Medi fe fydd Cwrs Drama TGAU newydd, drwy gyfrwng y Gymraeg, ac o dan arweiniad proffesiynol, yn dechrau yng Nghanolfan Arad Goch, Aberystwyth.\nFe ddysgir y cwrs gan Catrin Mai Davies; mae gan Catrin flynyddoedd o brofiad llwyddiannus fel athrawes drama a chyflwynydd teledu. Yn ogystal, bydd Jeremy Turner a Mari Rhian Owen o Gwmni Theatr Arad Goch (mae gan y ddau ohonynt brofiad hir o actio, cyfarwyddo, sgriptio ac hyfforddi) yn cyfrannu at elfennau ymarferol y cwrs a bydd staff technegol y cwmni yn rhoi arweiniad ym meysydd goleuo a sain.\nFe gynhelir y gweithgareddau yng Nghanolfan Arad Goch. Yno mae theatr ac ystafelloedd ymarfer gydag adnoddau technegol gwych a systemau goleuo a sain digidol a modern. Bydd gan aelodau’r cwrs ddefnydd o gasgliad helaeth y cwmni o wisgoedd, offer a props llwyfan.\nBydd hwn yn gwrs dwy flynedd. Bydd 12 sesiwn/gwers o ddwy awr bob tymor; fe’u cynhelir yn wythnosol ar brynhawn dydd Iau rhwng 4 a 6.\nBydd modd i ddisgyblion ddechrau’r cwrs os ydynt ym Mlwyddyn 9, 10 neu 11.\nY pris am y cwrs bydd £180 y tymor; gallwn drafod telerau gwahanol i ddisgyblion sydd yn derbyn prydiau ysgol am ddim. Fe gofrestrir y disgyblion am yr arholiad allanol yn eu hysgol eu hunain. Bydd clwb drama AGwedd yn parhau fel arfer i ddisgyblion blynyddoedd 7-9.\nCynyrchiadau Cyfredol a Rhai i Ddod\nCyd-gynhyrchiad gyda Canolfan Mileniwm Cymru a Chanolfan Celfyddydau Aberystwyth\n8-26 Mawrth 2016\nDrama gerddorol newydd a chyfoes iaith Gymraeg am bobol ifanc a bywyd ysgol. - y breuddwydion, yr affêrs a’r fflirtio, angst y dosbarth, y gangiau a’r partion gwyllt – gyda golygfeydd wedi’u lleoli mewn ystafell ddosbarth, clwb nos a choedwig. Cast o 12 actor ifanc a stori wedi’i seilio ar ganeuon gwych y band Cymraeg disglair ‘Bromas’.\nAwdur - Bethan Marlow\nCyfarwyddwr – Jeremy Turner\nCoreograffydd - Eddie Ladd\nCyfarwyddwr Cerdd – Rhys Taylor\nPerfformiadau ym mis Mawrth 2016\nCanolfan Celfyddydau Aberystwyth – 8 + 9\nLyric Caerfyrddin – 11\nPafiliwn Rhyl – 16+17\nGaleri Caernarfon – 18\nCanolfan Mileniwm Cymru Caerdydd 21-26\nTocynnau ar Werth 30 Tachwedd\nCynyrchiadau i ddod yn 2015\nMWNCI AR DAN / BURNING MONKEY\n14 Medi – 16 Hydref\nDrama gyfoes bwerus gan Sera Moore Williams am ryfel, trais, teuluoedd sydd wedi gwahanu a chyfrifoldebau.\nPerfformiadau mewn ysgolion\nAddas ar gyfer plant blwyddyn 9 i fyny\nCast: Aaron Davies, Owain Llŷr Edwards, Rhianna Loren\n29 Medi – 4 Rhagfyr\nStori anhygoel y Cymry anturus a ymfudodd i Batagonia 150 mlynedd yn ol .\nTaith Ysgolion a pherfformiadau cyhoeddus.\nAddas i blant 7-11 oed a theuluoedd\nCast : Ffion Wyn Bowen, Sion Emyr, Chris Kinanhan\n2 Tachwedd – 11 Rhagfyr\nCynhyrchiad heriol ar gyfer pobol ifanc 13+ am effaith gyrru delweddau rhywiol eu naws ar ffonau symudol\n6 x 1 - Dwy sioe newydd\nSefydlwyd ymgyrch ‘6 x 1’ gan Gwmni Theatr Arad Goch yn 2012. Bwriad yr ymgyrch yw i gomisiynnu chwech artist i ysgrifennu a pherfformio sioe un person. Mae’r cwmni eisioes wedi comisiynnu Gethin Lloyd Evans i ysgrifennu’r sioe – ‘Cyrls y Sgidie Coch’ yn 2012, a chomisiynnu yr actores Lowri Sion i ysgrifennu ‘Het Milwr a’r Twtw Pinc’ yn 2013 – o ganlyniad i’r fenter, teithiodd sioe Lowri o amgylch ysgolion cynradd Cymru a pherfformiwyd y darn yn yr Eisteddfod Genedlaethol yn Llanelli yn 2014.\nEleni mae’r cwmni wedi comisiynnu dwy sioe newydd gan ddau gariad, Tamsin Griffiths a Morgan Thomas.\n“Rhan o’n gwaith yn Arad Goch yw annog a galluogi artistiaid eraill i greu gwaith newydd, gwreiddiol a gwahanol – gyda’n cymorth a’n harweiniad. Mae gennym adnoddau gwych yn ein canofan yn Aberystwyth – ac rydyn ni am sicrhau bod artistiaid eraill yn gallu manteisio ar rhain. Yn ogystal, gwn o brofiad personol pa mor bwysig yn natblygiad gyrfa unrhyw berfformiwr yw’r cyfle i greu sioe un-person” Jeremy Turner, Cyfarwyddwr Artistig Cwmni Theatr Arad Goch.\nDawnswraig o Gaerdydd yw Tamsin. Wedi cychwyn mynychu gwersi dawns gyda ‘Rubicon Dance’ yn Splott, Caerdydd pan roedd hi’n 4 oed, mae Tamsin wedi cael nifer o brofiadau difyr o gynrychioli Cymru mewn cystadlaethau trampolinio i ymchwilio dawnsfeydd traddodiadol yn America ac Awstralia i gystadlu yn rownd gyn derfynnol Britain’s Got Talent gyda Ysgol ddawns Debbie Chapman.\n“Dyma’r tro cyntaf i fi weithio ar sioe un person ac rydw i’n awyddus i herio fy hun i ddatblygu perfformiad ‘dance – theatre’ – dwi ddim yn arfer siarad yn ystod perfformiad felly dwi’n lwcus bod Morgan yn actor ac yno i helpu fi ddatblygu’r grefft” Tamsin Griffiths.\nWedi cyflwyno’r syniadau gwreiddiol i Jeremy Turner cyn y nadolig, mae Tamsin a Morgan wedi bod yn datblygu’r ddau berfformiad yng Nghanolfan Arad Goch. Dyma’r ail dro i Morgan gydweithio gyda Arad Goch, yn dilyn perfformio yn y cynhyrchiad ‘Innocent as Strawberries’, cynhyrchiad i bobl ifanc gan Arad Goch fel rhan o ddathliadau Dylan Thomas.\n“Roedd hi’n braf dychwelyd i’r Ganolfan, mae’n le braf i ddatblygu gwaith. Mae’n brofiad rhyfedd i fod mewn gofod ar eich pen eich hun ac i ddatblygu sioe lle mai chi sy’n sgriptio, yn perfformio a chyfarwyddo ond mae hefyd yn gyfle arbennig i wthio’r ffiniau ac i ddatblygu sgiliau newydd.” Morgan Thomas\nWrth i Tamsin a Morgan ddatblygu eu perfformiadau i gynulleidfa o bobl ifanc, mae’n amlwg bod arddull a natur y ddau berfformiad yn gwbwl wahanol; Tamsin yn cyfuno dawns gyfoes gyda theatr ac elfennau o droslais a Morgan yn datblygu darn theatr ble bydd yn chwarae sawl cymeriad a sawl offeryn. Difyr felly bod y ddau berfformiad yn anelu i ysgogi bobl ifanc i feddwl yn bositif am eu hunain ac am eu rôl o fewn cymdeithas;\n“Buon ni’n dau yn gwylio ‘Naked Teens’ gan Gok Wan ar Channel 4, ac roedd hwn yn ysbrydoliaeth. Bydd fy mherfformiad i yn cwestiynnu beth sy’n atal i bobl ifanc fod yn hapus gyda pwy yw nhw? Fi’n gobeithio ysbrydoli’r gynulleidfa i feddwl bod o’n oce i fod yn nhw, i fod yn wahanol neu’n unigryw – does dim angen newid i gydymffurfio gyda’r hyn ni’n gweld arlein, mewn cylchgronnau neu’n clywed mewn caneuon” Tamsin Griffiths\n“Dwi’n gweithio gyda llawer o bobl ifanc ac mae’r agwedd yma o ‘dwi methu gneud o’r yn rhywbeth cyffredin iawn a dwi wedi bod yn cwestiynnu pam? Ar ôl gwylio ‘Naked Teens’ darllennais y stori am Katie Cutler, y ferch ifanc sydd wedi llwyddo i godi dros chwarter miliwn o bunnoedd i Alan Barnes, hen ddyn anabl gafodd ei drywannu ar ei stryd. Mae’n stori bositif sy’n profi bod pob ifanc yn gallu llwyddo i wneud gwahaniaeth a dwi’n gobeithio bydd fy mherfformiad i yn ysgogi’r gynulleidfa ifanc i feddwl yn bositif am eu hunain” Morgan Thomas\nWedi bod yn datblygu’r ddau berfformiad adref yng Nghaerdydd, bydd y ddau yn dychwleyd i Ganolfan Arad Goch yn ystod mis Mawrth i gydweithio gyda’r Cyfarwyddwr Artistig Jeremy Turner a staff Arad Goch i ddatblygu’r perfformiad gan anelu i berfformio’r ddau ddarn i gynulleidfa o bobl ifanc yn y dyfodol agos.\n“Rydym yn annog artistiaid i gysylltu gyda ni os oes diddordeb gyda nhw i fod yn rhan o’r fenter 6 x 1. Does dim rhaid aros i asiant wneud y gwaith drostoch chi – ewch ati i greu eich gwaith eich hun – rydyn ni yma i helpu!” Jeremy Turner, Cwmni Theatr Arad Goch.\nEISIAU BOD YN ARTIST PRESWYL YN ARAD GOCH?\nBydd y gofod ar gael 9 – 5 o’r gloch , dyddiau Llun – Gwener; bydd modd trefnu defnydd o’r gofod ar adegau eraill.\nffon 01970 617998\nffon 01970 611223


Is-grwpiau | Climate Change Commission Wales\nBlaenoriaethau allweddol ar gyfer y Comisiwn\nMae gwaith y Comisiwn yn hwyluso ymdrechion Llywodraeth Cymru i fynd i’r afael â newid yn yr hinsawdd trwy ddarparu cyngor, yn ogystal â chraffu ac adrodd ar gynnydd. Rydym hefyd yn ceisio ysgogi camau gweithredu ac adeiladu consensws ar draws sectorau.\nCynhyrchodd y CCCW ei Ail Adroddiad Blynyddol ym mis Chwefror 2013; yn yr adroddiad hwn nodwyd saith maes blaenoriaethol allweddol:\nDatblygu’r gwydnwch i reoli effaith hinsawdd sy’n newid\nLleihau allyriadau o’r amgylchedd adeiledig\nMynd i’r afael â her trafnidiaeth, sy’n ganolog i ddatblygu cynaliadwy\nCyflymu’r newid i economi carbon isel\nArweinyddiaeth gan y sector cyhoeddus i gyfathrebu â phobl a’u hymgysylltu ynghylch heriau’r newid yn yr hinsawdd\nYmgysylltu’r gymdeithas sifil i gyflawni#\nRheoli ein defnydd o dir.\nAdlewyrchir hyn yn aelodaeth y Comisiwn a’i weithgareddau gweithredol, a gefnogir gan nifer o is-grwpiau diffiniedig sy’n gweithio ar y themâu blaenoriaeth.\nYmaddasu: Cadeirir y grŵp hwn gan Jim Poole o Cyfoeth Naturiol Cymru, ac mae wedi bod yn monitro cynnydd o ran Cynlluniau Ymaddasu Sectorol Llywodraeth Cymru. Mwy o wybodaeth fan hyn\nDefnydd Tir: Cadeirir y grŵp hwn gan Bernard Llewellyn, NFU Cymru, ac mae’n darparu rôl cynghori a monitro ar faterion yn ymwneud ag amaethyddiaeth, defnydd tir, newid defnydd tir, coedwigaeth, a’r gadwyn fwyd. Gellir gweld adroddiad diweddara Defnydd tir a newid yn yr hinsawdd fan hyn\nRheolir Grŵp Cymru Ddigarbon gan Adeiladu Arbenigrwydd yng Nghymru. Ei gylch gorchwyl yw datblygu’r gwaith o leihau allyriadau carbon o’r amgylchedd adeiledig a helpu i gyrraedd targedau Llywodraeth Cymru. Mae manylion llawn am ei weithgareddau ar gael ar ei wefan: www.cewales.org.uk/zero-low-carbon-hub/\nCynghrair o sefydliadau Cymreig o’r sectorau preifat, cyhoeddus a gwirfoddol yw Trafnidiaeth Gynaliadwy Cymru (STC). Mae STC yn cefnogi ymdrechion i leihau effeithiau amgylcheddol teithio a chreu amgylchedd lle gall pobl fanteisio ar wasanaethau lleol hanfodol heb orfod defnyddio car. Mwy o wybodaeth fan hyn\nAmlygwyd Twf Gwyrdd gan y Comisiwn fel un o’i brif flaenoriaethau. Caiff grŵp llywio Twf Gwyrdd ei gadeirio ar y cyd gan Peter Davies a Garel Rhys, ac mae’n adrodd ar gynnydd i Weinidog yr Economi ac Adnoddau Naturiol. Mwy o wybodaeth fan hyn\nEr bod gwaith y Comisiwn yn canolbwyntio ar Gymru, rydym yn cydweithio â chyrff a sefydliadau tebyg yn y DU, yn Ewrop ac yn rhyngwladol. Problem fyd-eang yw newid yn yr hinsawdd sy’n gofyn am weithredu ar y cyd yn fyd-eang. Rydym o’r farn y gall Cymru gyflawni swyddogaeth arwyddocaol wrth fod yn rhan o’r ateb, ac mae’r Comisiwn yn canmol ymrwymiad parhaus Llywodraeth Cymru i’r rhaglen Cymru o Blaid Affrica, a’i haelodaeth o’r Gr?p Hinsawdd a Rhwydwaith y Llywodraethau Rhanbarthol dros Ddatblygu Cynaliadwy.\nGrŵp ‘Symud Ymlaen’\nMae’r Grŵp ‘Symud Ymlaen’ yn gyfrifol am lywio datblygu a monitro cyflwyno rhaglen waith flynyddol y Comisiwn mewn ymgynghoriad ag aelodau’r Comisiwn. Bydd hyn yn cynnwys amlygu themâu a chyfleoedd i flaenoriaethu gwaith y Comisiwn a darparu cymorth cyffredinol i gynnal ac adeiladu consensws i fynd i’r afael â newid yn yr hinsawdd.


Bath Gwell Poeth - Twb poeth Spa - Newyddion - SpaRelax Co, Ltd\nCaerfaddon Poeth Gwell\nBad poeth yw'r "hydrotherapi" gwreiddiol - triniaeth ddŵr - a dyma'r gorau. Ond cymaint ag y gallech fod eisoes yn mwynhau bad poeth braf, efallai na fyddwch yn tapio ei botensial therapiwtig llawn. Er mwyn cael y mwyaf o fudd-dal allan o soak poeth, dyma sawl awgrym a thric. Mae'n debyg y byddwch chi'n synnu rhai ohonynt.\nMae baddon yn lle gwych i wneud ychydig-massage, efallai i "ryddhau" knotiau cyhyrau. A'r dull perffaith: dewch â phêl yn y bath gyda chi a'i thynnu dan eich corff i wneud pwysau ar y cyhyrau cyson a chwerw.\nMae llawer o bobl yn osgoi baddonau poeth oherwydd maen nhw'n teimlo'n wyllt ac yn frawychus wedyn. Mae rhai pobl yn cael cur pen ôl-bath. Fel rheol gellir osgoi hyn trwy gadw pen oer , neu draed neu ddwylo. Neu yr holl dri hwn. Mae eich pen, traed a'ch dwylo'n "rheiddiaduron" da - lleoedd lle gall y corff gael gwared â gwres.\nO fod yn fuddiol â gwres, nid yw eich corff yn wirioneddol wrth eu bodd yn cael ei gynhesu'n llwyr, heb unrhyw gyfle o gwbl i gael gwared â gwres. Mae hyn yn creu twymyn artiffisial. Mae twymyn artiffisial yn ei ddefnyddio (mwy islaw), ond gall hefyd gael sgîl-effeithiau annymunol, megis cur pen.\nFelly, er eich bod chi'n mwynhau eich bath poeth, arllwys sbectol o ddŵr oer drosoch chi'ch hun! Neu dorrwch golch oer dros eich gwddf. Neu chwistrellwch eich traed gyda phibell gawod.\nRhowch rywfaint o gyfle i'ch corff chi i wisgo rhywfaint o wres. Bydd eich tymheredd corff craidd yn dal i fyny (a chewch fanteision hynny), ond bydd yn achosi llai o straen ffisiolegol. Efallai y byddwch chi'n synnu'n fawr ar faint mae hyn yn gwella eich profiad.\nMewn bath poeth, yn rhyfedd ddigon, gallwch chi wir golli cryn dipyn o hylif.\nMae sweating yn ffurf bwysig o eithriad, ac mae rhai metabolau gwastraff yn cael eu tynnu oddi ar y corff fel hyn. Mae ymarfer corff yn un ffordd o wneud hyn, wrth gwrs, ond mae bath poeth yn haws - mewn gwirionedd, mae pobl fel arfer yn chwysu llawer mwy mewn bath nag a wnânt erioed wrth ymarfer.\nBydd rhai pobl yn galw'r "ddadwenwyno" hwn, ond mae'n cael ei daflu o gwmpas yn rhy achlysurol (fel arfer mae gwneud rhywbeth yn swnio'n fwy therapiwtig nag ydyw). Mae gwisg dda yn beth dandy, ond nid yw'n "ddadwenwyno" unrhyw fwy (neu lai) na chael symudiad coluddyn. Mae'n fwy synhwyrol dweud dim ond bod chwysu'n symbylu dileu cynnyrch gwastraff yn normal.\nOnd mae chwysu llawer mewn baddon hefyd yn golygu bod yn rhaid i chi yfed dŵr - cyn, yn ystod ac ar ôl! Mae hon yn allwedd hanfodol y mae'r rhan fwyaf o bobl yn ei golli. Os nad ydych chi'n hydrate, gall bad poeth fod yn eithaf straen. Rwy'n credu bod hyn mewn gwirionedd yn rheswm pwysig pam nad yw rhai pobl yn hoffi baddonau - maent yn cael llawer mwy o ddadhydradiad nag y maent yn sylweddoli, ac mae hynny'n docyn unffordd i dir diflas. Pen pen yw'r canlyniad mwyaf cyffredin. Rhaid i chi gymryd lle hylifau a gollir i deimlo'n dda ar ôl bad poeth.\nNid yw yfed llawer o ddŵr yn bendant mor bwysig ag y mae pobl fwyaf yn meddwl amdano\nac mae mewn gwirionedd berygl gwirioneddol yn y cryswch fodern am sugno'n gyson ar botel o ddŵr: gallwch chi yfed gormod. Fodd bynnag, pan ddaw at baddonau poeth, mae'n bendant y bydd angen i chi gymryd lle hylifau a gollwyd - ac mae'n hawdd colli mwy nag yr ydych yn amau.\nMae baddonau poeth yn fwyaf effeithiol fel triniaeth ar gyfer rhai mathau o ddirywiad cyhyrau. Mae hyn yn syndod o anodd profi, neu hyd yn oed ddeall - nid yw'n darged poeth yn unig ar gyfer cyllid ymchwil - ond mae'n eithaf amlwg i bawb ohonom ei fod yn gweithio, weithiau weithiau. Dyma rai rhesymau posib.\nWrth gwmpasu eich hun mewn dŵr poeth - gwresogi "systemig" - gall wneud rhywbeth ar gyfer y cyhyrau na all pecyn poeth byth eu gwneud. Yn ogystal â phecyn poeth neis, gall yr effaith fod yn effaith fach, leol, niwrolegol - mae croen cynnes yn ymlacio'r cyhyrau o dan y peth. Mae hynny'n effaith braf, ond mae'n gyfyngedig. Mae gan bath poeth yr effaith hon hefyd, ond mae'n mynd yn llawer dyfnach, gall mewn gwirionedd gynyddu tymheredd y cyhyrau ei hun trwy wresogi dwfn.\nNid yw pecynnau poeth yn gallu cynyddu'r gwres tu fewn i'ch cyhyrau. Mae'r corff dynol yn hynod o dda ar reolaeth tymheredd, wrth gael gwared â gwres. Pan fyddwch chi'n ceisio gwresogi cyhyr gyda phecyn poeth, byddwch chi'n gwresogi dim ond y gwaed arwynebol, sy'n cael ei bwmpio'n gyflym ac yn cael ei oeri ar unwaith. Felly beth i'w wneud? Sut i gael manteision gwresogi? Gall y baddon poeth weithio.\nPâr o: BUBBLAU? YDYM! OND DIM ODDI WNEUD YN Y TUB YN Y TUB DDYSGU, RHYWCH !!\nNesaf: Crynodeb Tai WOW: Cartrefi Ysblennydd Gyda Phyllau a Thiwbiau Poeth\nBUBBLAU? YDYM! OND DIM ODDI WNEUD Y...\nTriniaeth Effeithiol Menywod Gyda S...


Mae Pennant Walters yn datblygu cynigion ar gyfer fferm wynt ar safle ym Mynydd y Glyn, 3km i'r gorllewin o Bontypridd.\nMae Pennant Walters yn datblygu cynigion ar gyfer fferm wynt ar safle ym Mynydd y Glyn, i’r gorllewin o Bontypridd yn Rhondda Cynon Taf.\nGan y bydd y fferm wynt arfaethedig yn cynhyrchu mwy na 10MW o drydan fe’i diffinnir fel Datblygiad o Arwyddocâd Cenedlaethol (DNS). Mae hyn yn golygu y bydd y cais cynllunio yn cael ei gyflwyno i Penderfyniadau Cynllunio ac Amgylchedd Cymru a’i ystyried gan Arolygydd gyda’r penderfyniad terfynol yn cael ei wneud gan Weinidogion Cymru.\nCyflwynodd i’r Arolygiaeth Gynllunio yn ddiweddar i sicrhau bod yr astudiaethau amgylcheddol priodol yn cael eu cwblhau wrth i’r cynigion gael eu datblygu.\nMae Pennant Walters wedi ymrwymo i hysbysu, ymgysylltu ac ymgynghori trwy’r broses ddylunio a chynllunio, er mwyn sicrhau bod cymunedau a rhanddeiliaid lleol yn cael cyfle i gyfrannu eu barn a helpu i lunio’r cynigion sy’n dod i’r amlwg.\nYm mis Ebrill 2019, cyhoeddodd Llywodraeth Cymru argyfwng hinsawdd a chyhoeddodd ei Cymru’r Dyfodol: y cynllun cenedlaethol 2040, a fabwysiadwyd ar ddechrau 2021. Mae safle Mynydd y Glyn yn Rhondda Cynon Taf yn gorwedd i’r gogledd o Ardal 9 a Aseswyd ymlaen llaw ar gyfer darparu ffermydd gwynt.\nMae polisi’r llywodraeth, fel y nodwyd yng Nghymru’r Dyfodol: y cynllun cenedlaethol 2040 yn darparu fframwaith polisi cadarnhaol ar gyfer ynni adnewyddadwy. Oherwydd y gefnogaeth bolisi cadarnhaol hon a’r ffaith bod Fferm Wynt arfaethedig Mynydd y Glyn gryn bellter o Fannau Brycheiniog ac unrhyw Ardal o Harddwch Naturiol Eithriadol y mae Pennant Walters o’r farn y gallai’r safle fod yn addas ar gyfer fferm wynt ar y tir. Bydd astudiaethau ac ymchwiliadau pellach yn helpu i sefydlu addasrwydd y safle yn erbyn ystod eang o feini prawf amgylcheddol.\nEr bod llawer o Gynghorau Sir yng Nghymru wedi datgan argyfwng hinsawdd, mae Cyngor Bwrdeistref Sirol Rhondda Cynon Taf wedi nodi nad yw’n gweld unrhyw rinwedd mewn datgan argyfwng ac mae’n canolbwyntio yn lle hynny ar y mesurau sy’n ofynnol i fynd i’r afael ag ef. Mae’r rhain yn cynnwys creu ei gyflenwad ynni cynaliadwy gwyrdd ei hun trwy ffermydd gwynt ac ynni solar, gan sicrhau bod pob cerbyd mor gyfeillgar i’r amgylchedd â phosibl, hyrwyddo mathau mwy cynaliadwy o gludiant fel cerdded, beicio a thrafnidiaeth gyhoeddus, a rhaglen plannu coed.


Crawford County, Kansas - Wicipedia\n13 Chwefror 1867\nBourbon County, Cherokee County, Neosho County, Labette County, Jasper County, Barton County, Vernon County\nSir yn nhalaith Kansas, Unol Daleithiau America yw Crawford County. Cafodd ei henwi ar ôl Samuel J. Crawford. Sefydlwyd Crawford County, Kansas ym 1867 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Girard.\nMae ganddi arwynebedd o 1,541 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 0.9% . Yn ôl cyfrifiad y wlad, poblogaeth y sir yw: 39,278 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Bourbon County, Cherokee County, Neosho County, Labette County, Jasper County, Barton County, Vernon County. Ceir 9 cylchfa amser yn UDA, ac mae'r sir hon yn perthyn i'r cylchfa amser a elwir yn Cylchfa Amser Canolog. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Crawford County, Kansas.\nMae gan y sir yma boblogaeth o tua 39,278 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nWashington Township 3519\nBaker Township 3467\nSheridan Township 1273\nCrawford Township 1042\nWedi dod o "https://cy.wikipedia.org/w/index.php?title=Crawford_County,_Kansas&oldid=11081012"\nNewidiwyd y dudalen hon ddiwethaf ar 19 Mehefin 2022, am 22:54.


Why Plant Native Trees or Trees of Local Provenance\nPam Plannu Coed Brodorol\nGwell cyfraddau goroesi. Mae cyfansoddiad genetig coed a llwyni brodorol â tharddiad lleol yn sicrhau eu bod wedi addasu'n well i'r amodau lleol a geir yng Nghymru. Mae plannu coed sydd wedi addasu'n well yn sicrhau gwell cyfraddau goroesi, gan osgoi costau ailblannu. Cadw bywyd gwyllt lleol. Yn hanesyddol yng Nghymru, mae llawer o goed brodorol sydd wedi'u plannu wedi'u tyfu o hadau a gasglwyd o ardaloedd gwahanol iawn (naill ai o iseldir y DU, neu'n waeth na hynny o gyfandir Ewrop). Gall nodweddion genetig pwysig fod yn arwyddocaol wahanol mewn coed a dyfir o hadau sydd wedi'u mewnforio, gan ddylanwadu ar yr amser blaguro, blodeuo a ffrwytho, a tharfu ar y cydbwysedd brau rhwng y coed brodorol a'r bywyd gwyllt maen nhw'n ei gynnal. Lleihau newid yn yr hinsawdd. Mae ffynonellu coed a hadau yn lleol yn cwtogi ar gostau cludiant ac yn lleihau llygredd. Rhaid treulio mwy o amser a milltiroedd ar y ffordd pan fydd meithrinfeydd y tu allan i Gymru'n teithio i gasglu hadau coed Cymreig, yna'n eu cludo'n ôl i'r feithrinfa ac unwaith eto'n cludo'r eginblanhigion i Gymru i'w plannu. Diogelu cyflogaeth leol. Wrth gefnogi busnes meithrinfa lleol ceir effaith lluosogi ar yr economi lleol, gyda gweithwyr yn gwario'u harian ar nwyddau a gwasanaethau lleol. Mae yna gyfleoedd i fentrau meithrinfeydd greu swyddi amser llawn, a hefyd i dirfeddianwyr sydd eisoes yn bodoli arallgyfeirio, gan ddatblygu swyddi meithrinfa rhan-amser i ychwanegu at eu hincwm. Cadw treftadaeth naturiol leol. Bellach, mae yna werthfawrogiad cyffredin o fanteision amgylcheddol ac economaidd plannu coed brodorol, yn hytrach nag, er enghraifft, conwydd amrodorol. Mae coed a choetiroedd brodorol, yn enwedig gweddillion coetiroedd hynafol, yn rhan hanfodol o dirweddau lleol, gan gadw nodwedd hanesyddol y rhanbarth a'i wneud yn fwy deniadol i dwristiaid. Manteision cymdeithasol a manteision o ran hamdden ac iechyd. Ceir llawer o ddogfennaeth sy'n nodi bod gweld a chael profiad o fannau gwyrdd naturiol, gan gynnwys coetiroedd, yn beth llesol i iechyd cymdeithasol a phersonol. Mae ymwelwyr yn dod i werthfawrogi coetiroedd fwyfwy, nid yn unig y profiad cyffredinol o goed a llwyni, ond hefyd oherwydd dealltwriaeth ddyfnach o'r bioamrywiaeth mae unrhyw goetir yn ei gynnal. Gall profiadau o'r fath gynnig manteision emosiynol ac ysbrydol dyfnach i les ein meddwl.\nMae'r rhan fwyaf o asiantaethau sy'n ymwneud â phlannu coed, gan gynnwys Coed Cymru, y Comisiwn Coedwigaeth, Cyngor Cefn Gwlad Cymru, Coed Cadw, Flora Locale, yr Ymddiriedolaeth Genedlaethol, Cyfarwyddiaeth Briffyrdd LlCC, ac Awdurdodau Unedol bellach yn argymell defnyddio coed â tharddiad lleol.\nGwelwch ein hadrannau gwybodaeth i gael mwy o fanylion.\nWrth brynu coed, sut alla' i ddweud a oes ganddyn nhw darddiad lleol?\n1. Cyn prynu coed, gofynnwch i'r feithrinfa bob tro am wybodaeth am darddiad/lleoliad hadau unrhyw goed maen nhw'n eu gwerthu. Dylai meithrinfeydd cymwys gadw cofnodion o'r mannau y maen nhw'n casglu hadau coed ohonyn nhw, yn ogystal â manylion am amodau amgylcheddol y safle, fel uchder, math o goetir, math o bridd a draeniad. Mae'n rhaid i feithrinfeydd, yn ôl y gyfraith, gofrestru manylion eu holl gasgliadau hadau â'r Comisiwn Coedwigaeth.\n2. Gofynnwch am dystysgrif tarddiad ar gyfer yr holl goed rydych chi'n eu prynu. Nid oes yn rhaid i hon fod yn ddogfen gymhleth, ond dylai o leiaf nodi manylion y rhanbarth maen nhw'n tarddu ohono. Rhif fydd hyn, fel 303, 304 neu 403 (gwelwch y map o darddiad hadau coed yn ôl rhanbarthau'r DU) sy'n amlinellu lle casglwyd yr hadau a ddefnyddiwyd i dyfu'ch coed.\n3. Ymgynghorwch â'ch swyddog Coetir y Comisiwn Coedwigaeth neu swyddog Coed Cymru lleol i gael cyngor ar ba feithrinfeydd sy'n cyflenwi coed brodorol â tharddiad lleol.\n© 2018 Tree Nurseries of Powys | | English


Ymateb i ymgynghoriad: Sefydlu dull ysgol-gyfan o ymdrin ag iechyd a lles meddyliol\nGwahodd ni i’ch digwyddiad\nMae CGA yn ymgynghori ar Weithdrefnau a Rheolau Disgyblu Drafft i weithredu pwerau GADD newydd\nDyraniadau derbyn addysg gychwynnol athrawon (AGA)\nDewch yn asesydd Marc Ansawdd\nYmchwil a chyngor polisi CGA\nArolwg o'r gweithlu addysg cenedlaethol\nCynyddu amrywiaeth o fewn y gweithlu ysgolion yng Nghymru\nAdroddiadau ymchwil ymarferwyr\nBu i ni gyflwyno ein hymateb i ymgynghoriad Llywodraeth Cymru ar ganllawiau fframwaith ar sefydlu dull ysgol-gyfan o ymdrin ag iechyd a lles meddyliol.\nBeth oedd ein hymateb?\nRydym ni’n credu bod iechyd a lles meddyliol dysgwyr a phroffesiynolion addysg fel ei gilydd yn sylfaen i lwyddiant ein hysgolion. Rydym ni’n cefnogi’n gryf y cysyniad o ddull ysgol gyfan o hyrwyddo iechyd meddyliol a lles emosiynol. Yn ein hymateb, rydym hefyd yn codi nifer o bwyntiau ynghylch gweithredu’r dull ysgol gyfan, gan gynnwys:\npwysleisio pwysigrwydd adeiladu ar arfer dda sy’n bodoli eisoes;\nnodi y bydd yr adolygiad o weithredu sydd wedi’i gynllunio yn cynnig cyfle i adnabod problemau a bylchau mewn darpariaeth, gan gynnwys meysydd lle gallai bod gofyn am adnoddau ychwanegol neu lle bo materion strwythurol ynghylch darparu gwasanaethau; ac\namlygu’r angen i sicrhau bod y gweithlu ysgolion yn derbyn dysgu proffesiynol priodol er mwyn gallu gweithredu’r dull ysgol gyfan a phwysigrwydd sicrhau cysondeb o ran ansawdd dysgu proffesiynol a’r adnoddau a ddarperir ledled Cymru.\nMae COVID-19 wedi cael effaith sylweddol ar iechyd meddyliol a lles emosiynol staff a dysgwyr yng Nghymru, ac mae angen rhoi arweiniad priodol i helpu ysgolion i fynd i’r afael â’r mater hwn. Dylid hefyd rhoi cymorth ychwanegol i’r unigolion a grwpiau hynny y mae’r cyfnod hwn wedi bod yn arbennig o heriol iddyn nhw.\nDarllenwch ein hymateb i’r ymgynghoriad